qundao/data-zh-poetry huggingface dataset:
归途作
作者：沈大奎
朝代：明
体裁：七言绝句

芦墟四望水粼粼，寂寞孤村绝四邻。茅屋数椽无犬吠，独馀残月照归人。
支硎山十二咏 其一 楞伽院
作者：沈大本
朝代：明

林中禅寂地，古木丛青霭。当年结屋人，惆怅今何在。
支硎山十二咏 其七 马迹石
作者：沈大本
朝代：明

支公有骏马，已骋千里道。留迹在空山，犹恋山中草。
支硎山十二咏 其三 石室
作者：沈大本
朝代：明

凿石客趺坐，还将石作床。山中当夏日，此处独清凉。
支硎山十二咏 其九 待月岭
作者：沈大本
朝代：明

入谷路已昏，远寺钟声歇。烟中人语喧，归樵待明月。
支硎山十二咏 其二 南池
作者：沈大本
朝代：明

丙穴暗泉通，清漪浸碧空。白莲秋未老，鱼戏叶西东。
支硎山十二咏 其五 石门
作者：沈大本
朝代：明

设户防来往，两崖相对青。山僧无一物，入夜不须扃。
支硎山十二咏 其八 南峰
作者：沈大本
朝代：明

回峰带秋色，苍翠耸晴昊。涧底有寒梅，年年著花早。
支硎山十二咏 其六 寒泉
作者：沈大本
朝代：明

饮来如雪味，入口带天香。流出空山去，能令天地凉。
支硎山十二咏 其十 碧淋泉
作者：沈大本
朝代：明

泉流苔石下，潆渟映空碧。上有疏篁枝，苍苍同一色。
支硎山十二咏 其十一 放鹤亭
作者：沈大本
朝代：明

放鹤人何在，孤亭横翠微。客来亭上坐，惟见白云飞。
支硎山十二咏 其十二 牛头峰
作者：沈大本
朝代：明

懒随年共化，独卧空山里。时有牧童来，长鞭驱不起。
支硎山十二咏 其四 八隔泉池
作者：沈大本
朝代：明

不作方圆甃，池形似塔形。云光来复去，孤影湛亭亭。
支硎山十二咏·楞伽院
作者：沈大本
朝代：明

林中禅寂地，古木丛青霭。当年结屋人，惆怅今何在。丙穴暗泉通，清漪浸碧空。白莲秋未老，鱼戏叶西东。凿石客趺坐，还将石作床。山中当夏日，此处独清凉。不作方圆甃，池形似塔形。云光来复去，孤影湛亭亭。设户防来往，两崖相对青。山僧无一物，入夜不须扃。饮来如雪味，入口带天香。流出空山去，能令天地凉。支公有骏马，已骋千里道。留迹在空山，犹恋山中草。回峰带秋色，苍翠耸晴昊。涧底有寒梅，年年著花早。入谷路已昏，远寺钟声歇。烟中人语喧，归樵待明月。泉流苔石下，潆渟映空碧。上有疏篁枝，苍苍同一色。放鹤人何在，孤亭横翠微。客来亭上坐，惟见白云飞。懒随年共化，独卧空山里。时有牧童来，长鞭驱不起。
秋日寄谢一缙
作者：沈大本
朝代：明

未吟春草句，先起忆君心。黄叶閒门遍，苍苔陋巷深。暂违如久别，欲见似难寻。回首山塘路，浮云又夕阴。
初夏走笔和湘灵
作者：沈天孙
朝代：明

旖旎薰风柳乍醒，榴花刺眼媚遥汀。傍人桐树枝枝绿，出水荷钱叶叶青。陇外乔桑飞雊雉，阶前茂草隐新萤。春从杜宇声中去，空翠浓阴又满庭。
子夜歌
作者：沈天孙
朝代：明
体裁：五言绝句

乱雨飞翔雪，冻雨催春暝。不念郎身寒，所畏郎心冷。
子夜歌
作者：沈天孙
朝代：明

轻桡荡北渚，中流拗藕丝。藕丝不可断，缠绵会有时。
宫人入道
作者：沈天孙
朝代：明
体裁：七言律诗

曾住花前七宝台，守宫玉臂映苍苔。香消粉㡠晨奁废，凉入镫幢夜雨哀。鹊镜化为春月白，凤裙留作野花开。辟寒金在啼痕尽，却伴东华采药来。
明妃
作者：沈天孙
朝代：明

塞北黄沙入马蹄，玉关千里雪沾衣。君恩不逐金刀断，漠漠香魂月下归。
春日送七宝娣归宁
作者：沈天孙
朝代：明

一曲骊歌泪暗垂，香车陌上过春荑。关情最是蘼芜草，何必杨枝绾别离。
游仙曲
作者：沈天孙
朝代：明

清溪白石出胡麻，香暖瑶池九影花。见说玄都无甲子，春光常住阿环家。
游仙曲
作者：沈天孙
朝代：明
体裁：七言绝句

青溪白石出胡麻，香煖瑶池九影花。见说元都无甲子，春光常住阿环家。
睡蝶
作者：沈天孙
朝代：明

一夜和风遍海棠，家园蝴蝶拂柔桑。飞随芳树霞衣好，倦宿琪花粉梦香。似与名蕤分艳色，不堪清露湿秋裳。因风又度雕阑去，却伴游丝过石梁。
礼观音大士二首和湘灵
作者：沈天孙
朝代：明

莲花宝座百由旬，莲表禅心不染尘。大士傥容为侍者，此生愿脱女人身。天冠璎珞现重重，风送潮声入梵钟。但愿人心如水月，何愁不得睹金容。
礼观音大士二首和湘灵·其一
作者：沈天孙
朝代：明

莲花宝座百由旬，莲表禅心不染尘。大士傥容为侍者，此生愿脱女人身。
礼观音大士二首和湘灵·其二
作者：沈天孙
朝代：明

天冠璎珞现重重，风送潮声入梵钟。但愿人心如水月，何愁不得睹金容。
秋夜
作者：沈天孙
朝代：明

虫飞纨扇早知秋，明月穿窗照画楼。洒泪两行何处落，临风寄向故园流。
自君之出矣
作者：沈天孙
朝代：明

自君之出矣，孤月鉴虚牖。思君如飞花，随风不回首。
花烛词赠王蕙芳
作者：沈天孙
朝代：明

比翼双飞宿上林，流苏掩映合欢衾。香奁赋就怜苏蕙，织出回文寄锦心。
赠湘灵
作者：沈天孙
朝代：明

芙蓉两颊映罗衣，笑拂钗头双凤飞。仿佛疑施青步障，知君能解小郎围。柳眼低垂护墨池，菱花掩映远山眉。输卿刀尺工挑锦，夜夜灯前借履綦。
赠湘灵（二首）
作者：沈天孙
朝代：明

柳眼低垂护墨池，菱花掩映远山眉。输卿刀尺工挑锦，夜夜灯前借履綦。
赠湘灵（二首）
作者：沈天孙
朝代：明

芙蓉两颊映罗衣，笑拂钗头双凤飞。仿佛疑施青步障，知君能解小郎围。
赪桐
作者：沈天孙
朝代：明

朱萼疑看九月枫，繁枝又借峄阳桐。丹须吐舌迎风艳，绛蜡笼纱照月空。西域应分安石紫，寝宫可作麦英红。绿珠宴罢归金谷，七尺珊瑚映水中。
送西升秋试时七夕前二日
作者：沈天孙
朝代：明

一咏河梁黯自惊，兰舟叠鼓送君行。朱弦暗度销魂曲，银管吹残唱别声。露下西泠秋影白，烟深灵鹫月华清。翻怜后夜双星渡，何事人间唱渭城？
采桑曲
作者：沈天孙
朝代：明

青溪女儿爱罗裙，提筐陌上踏春云。蚕饥日暮思归去，不敢回头看使君。
采桑曲
作者：沈天孙
朝代：明

青谿女儿爱罗裙，提筐陌上踏春云。
蚕饥日暮思归去，不敢回头看使君。
和史大参
作者：沈奎
朝代：明
体裁：古风

朝发西水滨，夕登城上楼。凭楼望行客，落日明长洲。天际征哀雁，云边急归舟。相携得高侣，呼尊成宴游。沧海放孤月，桂满清光浮。良暏岂前期，嘉宾信难求。露下忘严寒，城隅行且讴。虑淡势自轻，心交意终投。此夕是何夕，张筵为谁留。中夜忍分袂，城戍传更筹。不寐忆清胜，翻疑梦初收。人生贵适意，一遣遗百忧。
富春
作者：沈奎
朝代：明
体裁：五言绝句

雨后众山青，汀边双鸟白。挂帆趁西风，遥看富春驿。
机妇吟
作者：沈如封
朝代：明
体裁：古风

婉娈机中妇，灿烂机中锦。将以献天子，愿补日月衮。岂道风尘黯颜色，残丝断缣不成匹。意气空惊抱璞人，独把流黄暗中泣。
�矶二首·其一
作者：沈如璋
朝代：明
体裁：七言绝句

一矶突兀撼江空，敌国孙刘在眼中。不惜珠沉龙窟里，断魂飞入永安宫。
�矶二首·其二
作者：沈如璋
朝代：明
体裁：七言绝句

春花春树压江湄，肠断宫人斜里时。若非秦女磨笄冢，自是湘灵鼓瑟祠。
挽叶昭齐甥女二首
作者：沈媛
朝代：明

柳絮因风淡远空，海棠照月雾香蒙。莫愁强字卢家妇，闭影梨花芳雪中。凫藻频温语砌蛩，不教诗卷罥蛛封。夜台属和琼章句，花落庭幽锁径重。
挽叶昭齐甥女二首·其一
作者：沈媛
朝代：明

柳絮因风淡远空，海棠照月雾香蒙。莫愁强字卢家妇，闭影梨花芳雪中。
挽叶昭齐甥女二首·其二
作者：沈媛
朝代：明

凫藻频温语砌蛩，不教诗卷罥蛛封。夜台属和琼章句，花落庭幽锁径重。
挽叶琼章甥女二首
作者：沈媛
朝代：明

仿佛琼姿照笔床，寒归空阁燕归梁。最怜琴绝流波引，句里梅花度暗香。十七龄来聚沫馀，芙蓉城冷待爰居。臂文朱缕他年识，祇恐天都署掌书。
挽叶琼章甥女二首·其一
作者：沈媛
朝代：明

仿佛琼姿照笔床，寒归空阁燕归梁。最怜琴绝流波引，句里梅花度暗香。
挽叶琼章甥女二首·其二
作者：沈媛
朝代：明

十七龄来聚沫馀，芙蓉城冷待爰居。臂文朱缕他年识，祇恐天都署掌书。
久雨
作者：沈孙
朝代：明
体裁：五言律诗

五月经旬雨，愁怀何日舒。萤流郊外草，蠹蚀箧中书。绿暗云生树，溪平岸出鱼。终朝无客到，把酒自踟蹰。
元夜宫词二首·其一
作者：沈孝徵
朝代：明
体裁：七言绝句

琉璃盏尽中天色，苏合油薰别殿香。六院竞翻新曲奏，柘枝斜倚御袍黄。
元夜宫词二首·其二
作者：沈孝徵
朝代：明
体裁：七言绝句

昭阳殿里许谁先，银蒜金铺玳瑁筵。供奉上头亲捧案，夹纱屏外望神仙。
送薛云卿还海虞
作者：沈孝徵
朝代：明
体裁：古风

忆君访我风凄凄，梅花始开香雪迷。君今别去春已尽，人归何似春归�。春归花鸟阑，人归诗酒寒。君归即是我归路，我欲从之不得渡。恨杀留春不肯住，还愁送君君不顾。我今送君在何所，中泠以南还顾渚。饱嚼紫笋啖青梅，水底黄鱼三尺许。累累卢橘大于拳，葵榴照眼争相鲜。一石已尽呼不歇，吴姬调笑歌当筵。歌当筵，声几度。醉花何处不留吟，报尔周郎应弗误。尔时回首甓湖头，白云片片凌沧洲。谁更行吟纷未已，并入于于蝶梦里。翩翩重问广陵涛，苜蓿斋中读秋水。
张绣衣见访
作者：沈宁
朝代：明
体裁：七言律诗

老来多病困衡茅，坐对青山叹寂寥。轩骑有情过僻地，林泉无酒燕清宵。松边拂石和云坐，竹里烹泉扫叶烧。为喜故人能远念，肯将青眼顾渔樵。
丁巳元日怀都下游好
作者：沈守正
朝代：明

椒觞柏醑正微醺，转忆燕山别绪殷。星聚忽然俱万里，风期终想冠千军。西陵春暖花如霰，曲院灯深女似云。总是多情易关涉，每逢胜令思纷纷。
七夕
作者：沈守正
朝代：明

家家乞巧设丝萝，何事无能解帝呵。今日星稀初整驾，昨宵云暮巳停梭。空闺月冷穿针缕，孤客衣单叹汉河。共惜天孙多别怨，不知人世更愁多。
七夕有怀
作者：沈守正
朝代：明

去年七夕燕山度，今日双星海畔看。一自故人如雨散，曾无片楮报霜寒。关河到处容堪老，杯酒人开会尚难。万卷腹书何意晒，且从儿女觅新欢。
七支庵遇无穷
作者：沈守正
朝代：明

为爱水关水，因便到七支。老僧映户立，惊是囊时师。十载不相见，何缘得在兹。当时同游侣，各各东西驰。亦有先归者，北邙生茅茨。白下前朝寺，荒芜半不治。何当变陵谷，弹指巳若斯。言罢长太息，握手怜鬓丝。相期共销夏，劳劳安所之。
不寐
作者：沈守正
朝代：明

桐翻雨滴气萧然，远砌悲凉那得眠。病似漏壶安枕上，梦惊故友到床前。谁家孤鹤偏长唳，何处风声不可怜。芡实如珠藕如臂，强宽食假亦明年。
丙辰下第
作者：沈守正
朝代：明

世事竟如此，吾生何所为。半千非自誉，百六值今时。白匡犹遭叱，青蝇更俟谁。便当披发去，宁待北山移。
中元鲁弥生张尔唯罗尚之招饮同郝刘二校书
作者：沈守正
朝代：明

高城如榭水如油，良月开樽破客愁。夹坐名花含露艳，荐亡灯火杂星流。飞觞欲叫清辉下，改□俄惊戍鼓收。一辈蓬飘无所事，谋欢重九再登楼。
中州道中
作者：沈守正
朝代：明

马首西驱问大梁，木棉花似露葵黄。都无绿醑存酿气，漫说青精杂豆香。□处驾犁翻作地，家家剥柳织为筐。少宽东省潢池警，□□□情未悦康。
中秋
作者：沈守正
朝代：明

空教罗绮上西楼，白雾蒙蒙意未休。千里不能知变态，一年草草又中秋。
中秋大雨感旧
作者：沈守正
朝代：明

宝瑟金樽忆昔游，阖闾城下月当楼。年随燕燕莺莺度，人对风风雨雨愁。曾闻不见高城句，今日城中人若何。只恐虎丘池畔月，歌喉还似昔年多。
中秋大雨感旧·其一
作者：沈守正
朝代：明

宝瑟金樽忆昔游，阖闾城下月当楼。年随燕燕莺莺度，人对风风雨雨愁。
中秋大雨感旧·其二
作者：沈守正
朝代：明

曾闻不见高城句，今日城中人若何。只恐虎丘池畔月，歌喉还似昔年多。
乙卯自瓜步登程
作者：沈守正
朝代：明

改陆于焉始，行人唱出关。江南犹见树，马首渐无山。潮落鱼鯹市，鹾壅贾聚湾。客程如换味，问俗亦心闲。
九日
作者：沈守正
朝代：明

空山逢九日，尚忆客扁舟。况复多风雨，那能遣病愁。雁来知几日，帽落巳千秋。妒杀东篱老，黄花笑插头。
九日同修能凤仪游九峰寺
作者：沈守正
朝代：明

门外白衣来者谁，山行约客且犹夷。蓝堆翠拥如前日，风厉云悠自一时。古寺久荒存梗槩，寿藤似草作玄之。沿溪落日频吹帽，何事龙山遍入诗。九峰未可当崔嵬，客里权浇浊酒杯。桂似松高香澹澹，塔如翁醉影颓颓。昔年此地曾红饮，今日三人藉碧苔。才历中秋又重九，满林黄缝首重回。
九日同修能凤仪游九峰寺·其一
作者：沈守正
朝代：明

门外白衣来者谁，山行约客且犹夷。蓝堆翠拥如前日，风厉云悠自一时。古寺久荒存梗槩，寿藤似草作玄之。沿溪落日频吹帽，何事龙山遍入诗。
九日同修能凤仪游九峰寺·其二
作者：沈守正
朝代：明

九峰未可当崔嵬，客里权浇浊酒杯。桂似松高香澹澹，塔如翁醉影颓颓。昔年此地曾红饮，今日三人藉碧苔。才历中秋又重九，满林黄缝首重回。
九日沈倩明黄及生应百禄庆云陈长孺仲孺招饮九峰寺
作者：沈守正
朝代：明

九日携樽到九峰，峰藏修竹列高松。篮舆幸有门生□，红饮欣无俗子逢。孤塔出林留夕照，古藤余兴待疏钟。三年令节皆为客，南北东西愧短筇。
乞海棠
作者：沈守正
朝代：明

嫣红嫩粉艳丝丝，缱绻从君乞一枝。恐似西川杜工部，笑他不作海棠诗。
书事
作者：沈守正
朝代：明

传言海上沸鲸波，下濑戈船战绩多。俘馘可怜能汉语，军门闻巳奏铙歌。中原鱼鳖争三辅，帝子琼瑶壮两河。人事天时岂无意，杞人何计稳渔蓑。
书至得含儿考信
作者：沈守正
朝代：明

政当悠忽日，接得便鸿书。小子尚黄口，偶然上头居。老妻应一粲，新妇更何如。小战何足道，微名不可虚。
书金相士册
作者：沈守正
朝代：明

口似悬河野鹤形，蒯缑短剑挟丹经。自知不是封侯骨，空负先生两眼青。
云娘行
作者：沈守正
朝代：明

沈郎花谱近十年，云娘倾国人人传。每恨闻声不见面，无人为结三生缘。今年留滞在京都，都下美人多如荼。褰帷瞥见云娘在，喜动颜色光荣殊。萧萧疏柳直风前，皦皦孤鹤唳重玄。林下风流瑶阆骨，肯与妖邪争爱怜。谋欢正剧忽欷戏，知子胸怀不暂舒。似感故交零落尽，眼前香粉空相与。我方坎壈重太息，睹子肝肠增偪仄。忆昔十五入词场，烟飞纸落不可当。纷纷余子何足道，彼其当年耻雁行。流光荏苒廿余载，忧患经多容鬓改。空留七尺自昂藏，难使鸡群不尽骇。以此伤怀各自思，半面才通如旧知。何图座上风波阻，脉脉相看不得语。临岐把酒俨向人，转复无言但酸楚。人生会合自有神，何必荐枕始成亲。子尚风尘予浪迹，朱颜须慎百年身。他时若得重相见，应费青衫作泪巾。
从吴司李乞江瑶柱答诗索和用韵
作者：沈守正
朝代：明

西驰怒岭似承茎，懒出浑如坐树莺。嚼得新诗清且旨，车螯螺蛤敢争鸣。西湖十里尽莼羹，偏爱江瑶品外清。宕语龙宫休宝惜，仙人昨巳下金茎。
从吴司李乞江瑶柱答诗索和用韵·其一
作者：沈守正
朝代：明

西驰怒岭似承茎，懒出浑如坐树莺。嚼得新诗清且旨，车螯螺蛤敢争鸣。
从吴司李乞江瑶柱答诗索和用韵·其二
作者：沈守正
朝代：明

西湖十里尽莼羹，偏爱江瑶品外清。宕语龙宫休宝惜，仙人昨巳下金茎。
代人挽外舅
作者：沈守正
朝代：明

敢云冰玉腾高誉，十载提携梦见之。愧我哭翁无长物，满庭霜霰一行诗。
依隐精舍次修能韵
作者：沈守正
朝代：明

依隐亦何为，爱此精庐癖。青山若围带，斜连城数尺。插柳虽未成，有竹摇寒碧。篱落隔沟塍，牛行不见脊。风翻杮叶黄，云系山腰白。遥见林薄间，先霜数点赤。不记几枰棋，山鸟忽焉夕。我亦客中主，况子客中客。共谋一日欢，安问来与昔。幸无俗人嬲，惬此清言适。
借鹤
作者：沈守正
朝代：明

君家孤鹤不成眠，疏影寒窗亦悄然。巳办春粮三十斗，暂邀灵翮伴今年。凌霄落落恨偏多，雌去雄留可柰何。为间韵人能作合，一声清唳一声歌。鹤癖多年在故山，如逢旧友意相关。五更嘹喨君犹共，两度荷香即遣还。
借鹤·其一
作者：沈守正
朝代：明

君家孤鹤不成眠，疏影寒窗亦悄然。巳办春粮三十斗，暂邀灵翮伴今年。
借鹤·其三
作者：沈守正
朝代：明

鹤癖多年在故山，如逢旧友意相关。五更嘹喨君犹共，两度荷香即遣还。
借鹤·其二
作者：沈守正
朝代：明

凌霄落落恨偏多，雌去雄留可柰何。为间韵人能作合，一声清唳一声歌。
偶兴
作者：沈守正
朝代：明

小池春水亦汪然，白鹤桃花非世间。睡起大声呼煮茗，兴来小笔乱涂山。风生苹末纤纤织，月上林端细细湾。此日胸中无一事，庄周梦蝶未为闲。
偶成
作者：沈守正
朝代：明

望里平林高复低，征车兀兀走长堤。杨花似欲留人住，乱向东风裹马蹄。
元夕骤雨
作者：沈守正
朝代：明

繁星灿烂银花溅，锦绣成帷香风煽。可怜难得菖蒲花，千门万户人争羡。须臾海若片云低，蟾蜍吐沫龙收电。虹桥紫陌滑如油，坠珥遗钿何暇求。谁家裙带结两头，少年拾得心悠悠。
入雍署
作者：沈守正
朝代：明

休嗟匏系宦情乖，不在槐阴即水厓。柳下衣冠聊袒裸，东方依隐托诙谐。原□我法何须忤，便似卿言亦复佳。却怪步兵多白眼，强逃绿醑外形骸。
八月十二夜月
作者：沈守正
朝代：明

轻云如兽复如楼，吹作鱼鳞渐渐收。将念客愁连夜雨，故先三日报中秋。
再答吴司李江瑶柱诗用韵
作者：沈守正
朝代：明

东海波深玉甲新，浴兰初罢荐奇珍。珧瑶字义何须辨，苏赵于今有几人。
初度
作者：沈守正
朝代：明

人年将及五，如日渐晻■。纵有胸怀在，难同蹀躞时。别离妻子叹，贫傲故人嗤。为语当途子，龙藏未易知。采蓬传旧俗，生我值兹时。怡悦桃花面，棓櫑杨柳枝。笑当迎富日，偏咏送穷诗。短发今如此，浮沉任所之。
初度·其一
作者：沈守正
朝代：明

人年将及五，如日渐晻■。纵有胸怀在，难同蹀躞时。别离妻子叹，贫傲故人嗤。为语当途子，龙藏未易知。
初度·其二
作者：沈守正
朝代：明

采蓬传旧俗，生我值兹时。怡悦桃花面，棓櫑杨柳枝。笑当迎富日，偏咏送穷诗。短发今如此，浮沉任所之。
初归
作者：沈守正
朝代：明

蒙茸万里解征骖，叙隔陈愁丙夜谈。细数亲朋将减半，笑怜儿女幸存三。梅花腊尽香先发，杨柳春来叶渐毵。游子乍归寻乐事，不须憔悴似江潭。
初归童古佣过访
作者：沈守正
朝代：明

落魄归来拟闭门，不堪下马正逢君。英雄老眼摩相看，冷暖交情叹莫论。愁重自伤增短发，话长偏觉易黄昏。廿年旧事真如昨，尚记挑灯细定文。
到云影院自此下甚险
作者：沈守正
朝代：明

小院标云影，云来影若何。老杉晴日少，危□□苔多。入谷石摩腹，逢崖弟唤哥。奇情因险夺，不暇问金鹅。
北归初坐听泉亭
作者：沈守正
朝代：明

久别青山梦亦惊，如逢老友共班荆。溪边白芷新生蘖，枝上黄鹂旧识名。猿鹤巳无逋客怨，烟云喜傍昔人耕。松风石气寒侵骨，犹拥单衣待月生。
十三夜月
作者：沈守正
朝代：明

歌如渌水喉初转，舞是霓裳拍正迟。若使婵娟解歌舞，也应爱煞十三时。
十四夜月
作者：沈守正
朝代：明

莫负樽前金屈卮，明朝晴雨有谁知。飞觞欲向姮娥问，窃药何如将嫁时。
同罗玄甫章廷纶龚华茂集张石宗竹香斋时华茂将之练水
作者：沈守正
朝代：明

竹下频留客，尊前且纵歌。莫言同调少，只怪别离多。凉月摇丛桂，轻烟澹薜萝。有情堪入赋，笔彩定如何。
听泉亭
作者：沈守正
朝代：明

偶过斤竹岭，小憩木兰湾。如在辋川上，裴王自往还。月明人澹郁，梅瘦格高闲。意欲增椽屋，长条不忍删。
听泉亭
作者：沈守正
朝代：明

抱膝人何在，空□藓上文。年年松子落，夜夜鸟声闻。枫桕飞红雨，梧桐锁白云。教猿当谷口，独酌对山君。
听行春伎歌
作者：沈守正
朝代：明

听惯吴娃似发歌，妖喉越调恣情吪。傍人道我桓子野，拍拍惟闻唤柰何。
和吴司李老僧岩韵·其一
作者：沈守正
朝代：明

我闻老僧岩，未到僧岩石。庄诵半游诗，恍若山行客。是日望舒满，笋舆戒发夕。素影流稻衣，晃皪骇绀碧。定在白马前，安问何年划。阅尽驱驰人，劳劳倦于役。闭口一无言，攒眉亦何益。会当往拜之，有癖自畴昔。
和吴司李老僧岩韵·其三
作者：沈守正
朝代：明

何事平畴见应真，似嗔饶舌走江津。若将移入生公座，应说点头予后身。
和吴司李老僧岩韵·其二
作者：沈守正
朝代：明

老僧说法本多门，一石峨然万象奔。却似息妫归楚日，开尽桃花总不言。
和吴司李老僧岩韵·其二
作者：沈守正
朝代：明

老僧说法本多门，一石峨然万象奔。却似息妫归楚日，开尽桃花总不言。何事平畴见应真，似嗔饶舌走江津。若将移入生公座，应说点头予后身。
和张尔唯九日招饮同弥生尚之大白洛生绸生用韵兼有所感
作者：沈守正
朝代：明

三逢令节独悲秋，幸尔招携浪漫游。但醉不须嘲落帽，对花何必更登楼。南冠尽望燕山远，楚岫仍将暮雨收。转忆去年今日事，同人千里始知愁。
和弥生晓行作限韵
作者：沈守正
朝代：明

仆仆驱寒日，行行望酒帘。长途淹蹇步，衰鬓怯霜尖。过市嗟萧索，逢人问戒严。幸然偕胜侣，投策一掀髯。
和王献叔和雪诗谢其登楼之约兼志所感
作者：沈守正
朝代：明

堆琼迭壁接雕栏，曾约重来语未寒。可惜酒人归太早，欲修往事兴先阑。空斋独对飘扬甚，快阁裁诗寂寞看。且待梅开披鹤氅，恐君为我费猪肝。
和长蘅画柳扇诗
作者：沈守正
朝代：明

西湖十里柳如丝，爱煞轻烟暮雨时。为问风流谁得似，李郎小笔舞腰肢。
咏春
作者：沈守正
朝代：明

春雨春花放，春风春柳长。行舟逐春水，游女曳春裳。今日春如许，来兹春未央。轮蹄趣春晓，莺燕得春狂。无不营春事，预愁春去伤。
咏秋
作者：沈守正
朝代：明

秋天清可悦，秋色倍撩人。秋林错锦绣，便如秋复春。月当秋皓魄，士感秋伤神。或赋秋气悲，或思秋风莼。九秋有时尽，秋绪难重陈。
哭沈君接
作者：沈守正
朝代：明

十年坎壈半同尝，溪月松云亦屡将。我尚比君多一岁，展书不禁泪千行。谁云天与善人多，零落箕裘可奈何。白马素车应有日，几人同唱挽郎歌。京尘冉冉困居诸，赖寄霞笺一散除。颇怪近来□雁少，宁知诀在仲秋书。嚼姜咀桂未云辛，转忆灵山共笑颦。叹我平看无一可，羡君泉下反三人。
哭沈君接·其一
作者：沈守正
朝代：明

十年坎壈半同尝，溪月松云亦屡将。我尚比君多一岁，展书不禁泪千行。
哭沈君接·其三
作者：沈守正
朝代：明

京尘冉冉困居诸，赖寄霞笺一散除。颇怪近来□雁少，宁知诀在仲秋书。
哭沈君接·其二
作者：沈守正
朝代：明

谁云天与善人多，零落箕裘可奈何。白马素车应有日，几人同唱挽郎歌。
哭沈君接·其四
作者：沈守正
朝代：明

嚼姜咀桂未云辛，转忆灵山共笑颦。叹我平看无一可，羡君泉下反三人。
喜凌巨先同两儿至
作者：沈守正
朝代：明

马蹄尚及七分春，眉带双岚尘满巾。忆别江于俄四月，同来鹤外益三人。海鱼似婢皆云美，越酒如银竞入唇。夹座快谭乡国事，不知匏系不知颦。
喜晴
作者：沈守正
朝代：明

闲过寒食与清明，桐有新芽菊有萌。久雨燕如窥幕妇，快晴人似得霜鹰。便思东郭田间去，转忆西湖柳外行。浊酒数杯诗半卷，望舒树杪又初生。
壬子中秋
作者：沈守正
朝代：明

去年今日雨纷沦，今年今日雨翻盆。穷愁摊书意绪恶，况复天地无朝昏。海棠狼藉露葵折，蟋蟀草间鸣复咽。疾风驱水水怒号，鬼火山椒时一掣。姮娥此夜当如何，将无怨恨阴云多。天上人间会反复，明朝皎月生山阿。
壬子冬送休复北上俯仰今昔情见乎词
作者：沈守正
朝代：明

两走长安道，衾裯日夜同。犹如今昨事，不信马牛风。短剑冲寒雨，乡心托暮鸿。朅来何以献，乌有亡是公。此去亦何恨，难言感慨无。幽懮更离别，金石又葭莩。君自千人帐，予真五石瓠。最怜冰雪里，匹马指修途。但见萧萧柳，应怜蓼蓼莪。鲜民巳潦倒，之子莫蹉跎。一路青山少，千秋白眼多。王孙寄语者，气色比如何。尚忆南池日，高歌子美蝉。山川千古是，凭吊昔人贤。惜别岂杯酒，浮生俱逝川。何能酬德感，拟卖贡公田。
壬子冬送休复北上俯仰今昔情见乎词·其一
作者：沈守正
朝代：明

两走长安道，衾裯日夜同。犹如今昨事，不信马牛风。短剑冲寒雨，乡心托暮鸿。朅来何以献，乌有亡是公。
壬子冬送休复北上俯仰今昔情见乎词·其三
作者：沈守正
朝代：明

但见萧萧柳，应怜蓼蓼莪。鲜民巳潦倒，之子莫蹉跎。一路青山少，千秋白眼多。王孙寄语者，气色比如何。
壬子冬送休复北上俯仰今昔情见乎词·其二
作者：沈守正
朝代：明

此去亦何恨，难言感慨无。幽懮更离别，金石又葭莩。君自千人帐，予真五石瓠。最怜冰雪里，匹马指修途。
壬子冬送休复北上俯仰今昔情见乎词·其四
作者：沈守正
朝代：明

尚忆南池日，高歌子美蝉。山川千古是，凭吊昔人贤。惜别岂杯酒，浮生俱逝川。何能酬德感，拟卖贡公田。
壬戌北赴成均尤含送至虎丘题画志别
作者：沈守正
朝代：明

眼底杯干即别时，秋风渐美竟何之。多情只有虎丘月，缱绻随人不暂离。
夜泊松陵
作者：沈守正
朝代：明

离家巳七日，三百到松陵。岸冥桥形古，湖宽树影升。野田留小庙，曲浦聚渔灯。言念十年往，高歌此地曾。爱此如圭月，加衣倚石坡。村醪醺意薄，蛮语客舟多。树秃鸦声乱，牛归稚子歌。吴田虽早获，其奈饷催何。
夜泊松陵·其一
作者：沈守正
朝代：明

离家巳七日，三百到松陵。岸冥桥形古，湖宽树影升。野田留小庙，曲浦聚渔灯。言念十年往，高歌此地曾。
夜泊松陵·其二
作者：沈守正
朝代：明

爱此如圭月，加衣倚石坡。村醪醺意薄，蛮语客舟多。树秃鸦声乱，牛归稚子歌。吴田虽早获，其奈饷催何。
委羽洞
作者：沈守正
朝代：明

步出小南门，水流石齿齿。作意认羽山，重峦互峛崺。褰裳一就之，意败不可止。一窦小于拳，深入不过咫。闻橹声而还，记者何其侈。洞天三十六，其二乃如此。予凡五往来，反复究所以。或者桑田改，不然非故址。奉林去巳久，野老无惇史。挥手谢之去，不复如往矢。匪予辱名山，画饼良可耻。
孙景亭六十寿歌
作者：沈守正
朝代：明

少年结客江之东，孟公座上皆英雄。曾假柳车藏季布，屡过浆市访毛公。是时海内方全盛，嗔目谭兵众为政。徂击羞称博浪奇，弯弓竞夸没石劲。我公来兮尽敛容，敦诗悦礼推叉龙。生平自负万人杰，七尺肯为一剑封。拔山扛鼎古有之，肝胆如公世所稀。大才瓠落何足怪，七策余二师鸱夷。如今六十气如云，绝口不谭麟阁勋。间与几童说忠孝，春秋独祀平原君。如公不用真可惜，中原里社生奸慝。功成辞爵丈夫事，恐公欲隐隐不得。
寄哭赵文度
作者：沈守正
朝代：明

梦也连宵见，何期叹逝川。浮生悭六十，纸力定三千。故友珍残墨，孤儿泣砚田。江南江北页，一展一汪然。每叹今人少，今真作古人。烟云传影像，山水失□神。洒笔千秋在，横身一木贫。世情君久谙，穗帐几多亲。与君深素气，不独爱山容。灵鹫三年月，寒山一夜钟。闲情谈艳异，多难忆吴淞。未审长归日，曾不及转蓬。
寄哭赵文度·其一
作者：沈守正
朝代：明

梦也连宵见，何期叹逝川。浮生悭六十，纸力定三千。故友珍残墨，孤儿泣砚田。江南江北页，一展一汪然。
寄哭赵文度·其三
作者：沈守正
朝代：明

与君深素气，不独爱山容。灵鹫三年月，寒山一夜钟。闲情谈艳异，多难忆吴淞。未审长归日，曾不及转蓬。
寄哭赵文度·其二
作者：沈守正
朝代：明

每叹今人少，今真作古人。烟云传影像，山水失□神。洒笔千秋在，横身一木贫。世情君久谙，穗帐几多亲。
寄哭赵文度·其二
作者：沈守正
朝代：明
体裁：五言律诗

每叹今人少，今真作古人。烟云传影像，山水失□神。洒笔千秋在，横身一木贫。世情君久谙，繐帐几多亲。
寄尤含
作者：沈守正
朝代：明

山行不足水行看，万朵芙蓉万顷澜。一路逢僧知姓字，到家迎妹问平安。汝归紫蟹黄柑近，我睹衰芦败柳难。寄语亲朋无好况，病愁专不为毡寒。
寄怀李长蘅兼索其近笔
作者：沈守正
朝代：明

不得灵峰住数时，巨灵含沁薜萝嗤。君归满路莼丝紫，我在空山菊蕊迟。清夜酒阑谁度曲，丹枫貌出自题诗。少文抱有烟霞痼，特寄藤溪为治之。
寄怀汪孟朴
作者：沈守正
朝代：明

朝朝促膝犹嫌阔，岂料空山隔暮猿。薄俗五交多到溉，深情千尺只汪伦。海滨渐败椒兰气，宇内争蹊桃李言。莫以忧伤损肝胆，吾侪尚欲用乾坤。
寄怀沈君接
作者：沈守正
朝代：明

与君灵鹫十年身，我别君留百感新。千里同舟淮角酒，一樽小坐断桥莼。君家春酿碧于水，此处山茶赤似唇。两志栯情兼有恨，梅花西碛少谁人。雪光落盏白如银，西涧流澌几日春。自叹穷途同阮籍，何须潭水忆汪伦。凤仪暂戢无妨达，鹤口新添未便贫。故里故山谁好事，书来细写似鱼鳞。
寄怀沈君接·其一
作者：沈守正
朝代：明

与君灵鹫十年身，我别君留百感新。千里同舟淮角酒，一樽小坐断桥莼。君家春酿碧于水，此处山茶赤似唇。两志栯情兼有恨，梅花西碛少谁人。
寄怀沈君接·其二
作者：沈守正
朝代：明

雪光落盏白如银，西涧流澌几日春。自叹穷途同阮籍，何须潭水忆汪伦。凤仪暂戢无妨达，鹤口新添未便贫。故里故山谁好事，书来细写似鱼鳞。
寄慰王宣佩下第
作者：沈守正
朝代：明

秋风辞建业，落日到祁门。壮士夜光在，还家无泪痕。山川天改色，鸡鹜世呼群。吾道岂终否，襟期托岭云。
寄柴嘉定
作者：沈守正
朝代：明

嘉果车行夹路香，练川今作小河阳。太冲亦爱花如锦，未敢蒙头过魏塘。
寿李长蘅母太夫人
作者：沈守正
朝代：明

李生年年湖上游，今年奉母来扁舟。坐对南山□为寿，母也怡悦吾何求。荇叶如钱煮作羹，自言绝胜五侯鲭。柳丝斜罥白板舆，自言不愿七贵车。去年春雪深十尺，桃花不舒李未白。为母淹留一月春，春光嫣小大可人。李生有友狂且痴，学涂小笔强吟诗。貌出青山带残雪，白发蒙茸将似之。笑谓此图别有意，雪销还似返童时。
将入都
作者：沈守正
朝代：明

群盗纵横疋马过，往来万里叹蹉跎。空将岁月居诸老，嬴得知交感慨多。松菊未荒留啸傲，之乎抛却且婆娑。莫言俊异皆如此，纵令愚騃可奈何。桑干河水蔚如蓝，渐向西山挹紫岚。从此衣冠常共北，未知踪迹几时南。年华自叹今过五，出处终怀不可三。只似暂来探石鼓，敢希人世誉潭潭。
将入都·其一
作者：沈守正
朝代：明

群盗纵横疋马过，往来万里叹蹉跎。空将岁月居诸老，嬴得知交感慨多。松菊未荒留啸傲，之乎抛却且婆娑。莫言俊异皆如此，纵令愚騃可奈何。
将入都·其二
作者：沈守正
朝代：明

桑干河水蔚如蓝，渐向西山挹紫岚。从此衣冠常共北，未知踪迹几时南。年华自叹今过五，出处终怀不可三。只似暂来探石鼓，敢希人世誉潭潭。
小病
作者：沈守正
朝代：明

碌碌苦长日，微疴似放闲。不梳蓬白发，对几设青山。驯鹿依人惯，寒皋学语艰。因便谢俗客，幽意自相关。桐影日如钱，经行倦亦眠。病奇心自识，医宦古无传。小饮生红晕，微吟坠粉莲。闲书犹懒读，说鬼气萧然。
小病·其一
作者：沈守正
朝代：明

碌碌苦长日，微疴似放闲。不梳蓬白发，对几设青山。驯鹿依人惯，寒皋学语艰。因便谢俗客，幽意自相关。
小病·其二
作者：沈守正
朝代：明

桐影日如钱，经行倦亦眠。病奇心自识，医宦古无传。小饮生红晕，微吟坠粉莲。闲书犹懒读，说鬼气萧然。
山中即事
作者：沈守正
朝代：明

怪石生烟万木疏，枯藤历乱张颠书，寒鸦噪影日居诸。野人扶杖叹奇绝，明朝得雪更何如。西风飒飒摧枯枝，寒犬惊吠钟声迟，邻舂有无如间之。此时却忆王摩诘，落笔草草皆成诗。
山中即事·其一
作者：沈守正
朝代：明

怪石生烟万木疏，枯藤历乱张颠书，寒鸦噪影日居诸。野人扶杖叹奇绝，明朝得雪更何如。
山中即事·其二
作者：沈守正
朝代：明

西风飒飒摧枯枝，寒犬惊吠钟声迟，邻舂有无如间之。此时却忆王摩诘，落笔草草皆成诗。
山中柬仲美
作者：沈守正
朝代：明

愧我无人废蓼莪，邻家社饮足高歌。平阳小队霓裳舞，闲过秋风却为何。
山房堂牡丹
作者：沈守正
朝代：明

山中九锡笑无多，奇石清泉木叵罗。一捻嫣红撑午日，不知姚魏更如何。粉晕红潮俨向人，雨晴晴雨养花神。六桥急管芳非尽，此地能留十日春。千古争传供奉诗，三郎灰烬巳多时。纵无妃子倾城笑，不使花王听旧词。
山房堂牡丹·其一
作者：沈守正
朝代：明

山中九锡笑无多，奇石清泉木叵罗。一捻嫣红撑午日，不知姚魏更如何。
山房堂牡丹·其三
作者：沈守正
朝代：明

千古争传供奉诗，三郎灰烬巳多时。纵无妃子倾城笑，不使花王听旧词。
山房堂牡丹·其二
作者：沈守正
朝代：明

粉晕红潮俨向人，雨晴晴雨养花神。六桥急管芳非尽，此地能留十日春。
山房牡丹有感
作者：沈守正
朝代：明

名花开在名山里，石气泉声助清泚。朱栏油幕醉潮生，何必姚黄与魏紫。可怜老雨重相逼，令我见花减颜色。如嗔似怨不肯言，粉汗淋漓泪沾臆。昨朝雨止漏微晖，花亦欠伸长太息。长太息，能几时，片片飞来落酒卮。蜂蝶过门不复采，争向繁花媚别枝。人生荣盛真无几，来如惊弦去疾矢。风雨忧思况半之，束手入袖都休矣。君不见沉香亭北倚栏人，马嵬日日飞灰尘。
山阴逢朱晋明
作者：沈守正
朝代：明

山阴十月政秋冬，短鬓萧萧叹尔同。詶对三人俱苜蓿，别离八载总飘蓬。禹陵突兀名山古，大海苍茫灏气通。鸿雁两行俱旧好，可怜踪迹亦西东。
岁暮舟行
作者：沈守正
朝代：明

逼岁扁舟西复东，蓼莪歌罢叹途穷。寒林落木更落木，衰草郭公复郭公。浊酒独无□法醉，故人如避托书通。终宵雨雪侵肌骨，局足高眠信□篷。
岣嵝山房
作者：沈守正
朝代：明

求仙胜事巳尘埃，卜筑岿然驾壑开。绝涧翠深惊鹿起，虚廊云满误禽来。塳间似识丹砂气，林外时招白足陪。泉响松声长在耳，信非丝竹自悠哉。
巨先归闻游天台诸胜诗以讯之
作者：沈守正
朝代：明

归思适当秋，秋霖压马头。闷添三日坐，凉赠一程游。寒灶犹存否，石梁闻小休。离台无怒岭，下剡有轻舟。应接知无暇，山山似送迎。奇惊瀑布布，霞想赤城城。鸟路缘箐度，痴童舍骑行。杳然俱太古，略有午鸡声。委羽日以远，回看可奈何。何须孙赋合，只似米山多。赶石果奇绝，幽溪曾一过。更能迟半月，红树满岩阿。
巨先归闻游天台诸胜诗以讯之·其一
作者：沈守正
朝代：明

归思适当秋，秋霖压马头。闷添三日坐，凉赠一程游。寒灶犹存否，石梁闻小休。离台无怒岭，下剡有轻舟。
巨先归闻游天台诸胜诗以讯之·其三
作者：沈守正
朝代：明

委羽日以远，回看可奈何。何须孙赋合，只似米山多。赶石果奇绝，幽溪曾一过。更能迟半月，红树满岩阿。
巨先归闻游天台诸胜诗以讯之·其二
作者：沈守正
朝代：明

应接知无暇，山山似送迎。奇惊瀑布布，霞想赤城城。鸟路缘箐度，痴童舍骑行。杳然俱太古，略有午鸡声。
庚申元旦行春
作者：沈守正
朝代：明

元日逢春春事初，舞倡伐鼓建旄旟。风条巳顺青祗令，灵雨刚先白鹿车。马上红装摇彩凤，辛盘冰缕荐江鱼。故乡此日豪奢甚，搔首何人奉板舆。
张符九龚华茂小集南屏
作者：沈守正
朝代：明

避俗依兰若，晴湖落照低。危峰苍欲滴，芳树绿初齐。流水乱人影，轻阴留鸟啼。诗肠堪鼓吹，何必定黄鹂。
归过柳堂谒休复柩次时将之东海
作者：沈守正
朝代：明

冲雪沾泥到柳堂，忍看阶草白于霜。嫁卿阿鹜今成谶，车忆桥公我独伤。生死自然多变态，飘沦应不责疏狂。拟将东海千寻浪，酹尔英雄一寸肠。
忆金陵
作者：沈守正
朝代：明

金陵佳丽旧皇州，梦里犹疑浪漫游。燕子矶头春涨满，莫愁湖畔暮烟浮。陈家玉树隋家柳，袖底箜篌扇底喉。闻说长桥巳倾拆，秦淮夜月不堪谋。
戊午初度
作者：沈守正
朝代：明

巳过纲成跃马年，纵逢唐举不轩然。逃名漫学墙东隐，小筑真疑岸上船。自叹半生惟砚北，畏闻两字在卢前。却如老大当垆妇，脂粉调人亦可怜。
挽吴司李堵夫人
作者：沈守正
朝代：明

秋入天台长簟清，安仁此夕不胜情。幽溪只是平时水，呜咽流成别样声。竹林血泪一何多，自顾瓶罍耻柰何。丹□若还经妒庙，不妨高唱挽郎歌。
挽吴司李堵夫人·其一
作者：沈守正
朝代：明

秋入天台长簟清，安仁此夕不胜情。幽溪只是平时水，呜咽流成别样声。
挽吴司李堵夫人·其二
作者：沈守正
朝代：明

竹林血泪一何多，自顾瓶罍耻柰何。丹□若还经妒庙，不妨高唱挽郎歌。
挽张德懋
作者：沈守正
朝代：明

翩翩有美竟何之，尚忆山中促膝时。帝为楼成须彩笔，人言肺病是蛾眉。百年雨绝非常痛，一辈风流更见谁。执绋将车吾岂敢，不闻邻笛巳长悲。
挽胡休复庶常八章
作者：沈守正
朝代：明

嗟予鲜兄弟，踽踽叹孤踪。自获金石交，道义塞心胸。南山同豹隐，各各擅雕龙。何图相弃捐，中道不能从。两提长安策，一鼓杨子枻。三往成万里，名□心含悌。犹记誓归来，买山因薜荔。思旧百感生，荼毒甘于荠。癸卯我先子，癸丑先我鸣。玉堂方寸地，得子倍光明。青藜未及燃，帝报玉楼成。清霜零四月，哀慕何时平。流言不可信，三至犹疑之。啧啧似巳真，镇情强自持。一开尚宝书，泪出如漏卮。少别昔寤叹，奈何长相思。曾是未十月，两夺我良人。梅岭千丈险，燕山十尺尘。故衣渍新泪，斑斑错锦茵。老眼非东海，不久成枯津。二子既先驱，我来应不久。不见苏门人，推挽如相趋。共享南面乐，梁笱遑惜后。第恐鬼无知，深松徒酹酒。长夏迓灵輀，悲凉赤日生。所经皆旧迹，安能掉臂行。萧萧新白杨，未树如有声。子真钟子期，予□范巨卿。遗文数十卷，入雅复兼风。古人三不朽，所嗟功未崇。丹穴有奇羽，如日方曈曈。聊以慰生存，冥漠若为通。
挽胡休复庶常八章·其一
作者：沈守正
朝代：明

嗟予鲜兄弟，踽踽叹孤踪。自获金石交，道义塞心胸。南山同豹隐，各各擅雕龙。何图相弃捐，中道不能从。
挽胡休复庶常八章·其七
作者：沈守正
朝代：明

长夏迓灵輀，悲凉赤日生。所经皆旧迹，安能掉臂行。萧萧新白杨，未树如有声。子真钟子期，予□范巨卿。
挽胡休复庶常八章·其三
作者：沈守正
朝代：明

癸卯我先子，癸丑先我鸣。玉堂方寸地，得子倍光明。青藜未及燃，帝报玉楼成。清霜零四月，哀慕何时平。
挽胡休复庶常八章·其二
作者：沈守正
朝代：明

两提长安策，一鼓杨子枻。三往成万里，名□心含悌。犹记誓归来，买山因薜荔。思旧百感生，荼毒甘于荠。
挽胡休复庶常八章·其五
作者：沈守正
朝代：明

曾是未十月，两夺我良人。梅岭千丈险，燕山十尺尘。故衣渍新泪，斑斑错锦茵。老眼非东海，不久成枯津。
挽胡休复庶常八章·其八
作者：沈守正
朝代：明

遗文数十卷，入雅复兼风。古人三不朽，所嗟功未崇。丹穴有奇羽，如日方曈曈。聊以慰生存，冥漠若为通。
挽胡休复庶常八章·其六
作者：沈守正
朝代：明

二子既先驱，我来应不久。不见苏门人，推挽如相趋。共享南面乐，梁笱遑惜后。第恐鬼无知，深松徒酹酒。
挽胡休复庶常八章·其四
作者：沈守正
朝代：明

流言不可信，三至犹疑之。啧啧似巳真，镇情强自持。一开尚宝书，泪出如漏卮。少别昔寤叹，奈何长相思。
挽许葵午
作者：沈守正
朝代：明

曩时游小阮，风格想依然。道气存先则，乡评结大年。人悲龙蜕早，天启凤毛贤。满耳山阳笛，凄凉不忍言。
放灯至二十日止
作者：沈守正
朝代：明

昔闻赵寿阳，人日赐餔觞。茂宰广斯意，华灯续焰长。笙歌隘广陌，烟火媚前行。士女倾城出，皆云乐未央。
新得听昄亭喜述
作者：沈守正
朝代：明

十年清梦惬，携手课云烟。买木支危栋，扶梁待怒泉。老僧谈竹理，园叟乐花天。坐久浑忘我，山禽□面穿。乍似逢知己，经营喜欲狂。涧留千尺碧，行拟万竿长。落日山头紫，幽花石上香。明年茶事近，亲点建勋汤。何须穷五岳，适意即名山。老树全依壑，枯藤纽作关。云萦溪半折，苔滑磴难攀。纵有探幽者，重来不记湾。欲将南垞口，遍插木芙蓉。瀑水终年溅，浓烟尽日封。通人开蒋径，逋客谢周颙。可惜双翎去，巢空涧底松。
新得听昄亭喜述·其一
作者：沈守正
朝代：明

十年清梦惬，携手课云烟。买木支危栋，扶梁待怒泉。老僧谈竹理，园叟乐花天。坐久浑忘我，山禽□面穿。
新得听昄亭喜述·其三
作者：沈守正
朝代：明

何须穷五岳，适意即名山。老树全依壑，枯藤纽作关。云萦溪半折，苔滑磴难攀。纵有探幽者，重来不记湾。
新得听昄亭喜述·其二
作者：沈守正
朝代：明

乍似逢知己，经营喜欲狂。涧留千尺碧，行拟万竿长。落日山头紫，幽花石上香。明年茶事近，亲点建勋汤。
新得听昄亭喜述·其四
作者：沈守正
朝代：明

欲将南垞口，遍插木芙蓉。瀑水终年溅，浓烟尽日封。通人开蒋径，逋客谢周颙。可惜双翎去，巢空涧底松。
新晴
作者：沈守正
朝代：明

一望山如沭，平林鸟乱飞。坐愁镇日雨，分外惜晨晖。水杀犹澎湃，牛驱入翠微。高亭可怡悦，况是绿初肥。
施生归自九江赋赠
作者：沈守正
朝代：明

枫老橙黄物候新，记行犹自草如茵。九峰诸子飞觞夜，果是茱萸少一人。子归何日发湓城，江路萧萧匹马行。此地琵琶曾送客，只疑犹有别离声。
施生归自九江赋赠·其一
作者：沈守正
朝代：明

枫老橙黄物候新，记行犹自草如茵。九峰诸子飞觞夜，果是茱萸少一人。
施生归自九江赋赠·其二
作者：沈守正
朝代：明

子归何日发湓城，江路萧萧匹马行。此地琵琶曾送客，只疑犹有别离声。
春日万都尉仲晦邀游白石园同汪梧丘吏部朱白岳侍御李于鸿大理
作者：沈守正
朝代：明

名园曾屡过，今得主人将。白石同邀坐，青山似梦长。柳摇争水绿，莺占落松黄。花信因寒禁，逡巡半吐房。亭台傩得树，蓊蔼近千章。覆亩称槐国，穿花尽柳行。参差云物见，指点画图张。高阁知何极，西山在夕阳。海棠全未睡，弱柳尚拖黄。爱此蕊宫客，能为幽士庄。清言尝旨酒，改席演新妆。它日重来者，应须倩葛强。
春日万都尉仲晦邀游白石园同汪梧丘吏部朱白岳侍御李于鸿大理·其一
作者：沈守正
朝代：明

名园曾屡过，今得主人将。白石同邀坐，青山似梦长。柳摇争水绿，莺占落松黄。花信因寒禁，逡巡半吐房。
春日万都尉仲晦邀游白石园同汪梧丘吏部朱白岳侍御李于鸿大理·其三
作者：沈守正
朝代：明

海棠全未睡，弱柳尚拖黄。爱此蕊宫客，能为幽士庄。清言尝旨酒，改席演新妆。它日重来者，应须倩葛强。
春日万都尉仲晦邀游白石园同汪梧丘吏部朱白岳侍御李于鸿大理·其二
作者：沈守正
朝代：明

亭台傩得树，蓊蔼近千章。覆亩称槐国，穿花尽柳行。参差云物见，指点画图张。高阁知何极，西山在夕阳。
春暮
作者：沈守正
朝代：明

闲门镇日可张罗，丛桂新条长旧柯。无可柰何春事短，不如归去鸟声多。江城三月犹巢燕，野俗群儿喜斗鹅。洪饮苦吟俱意懒，试茶邮水一朝过。微凉小馆寄墙东，树影泥香尽日封。春到九分人梦梦，花留一片转秾秾。叩门大率皆凡鸟，吊古无端忆醉龙。老至渐多荏苒叹，故乡霞外隔千峰。
春暮·其一
作者：沈守正
朝代：明

闲门镇日可张罗，丛桂新条长旧柯。无可柰何春事短，不如归去鸟声多。江城三月犹巢燕，野俗群儿喜斗鹅。洪饮苦吟俱意懒，试茶邮水一朝过。
春暮·其二
作者：沈守正
朝代：明

微凉小馆寄墙东，树影泥香尽日封。春到九分人梦梦，花留一片转秾秾。叩门大率皆凡鸟，吊古无端忆醉龙。老至渐多荏苒叹，故乡霞外隔千峰。
晚出依隐精舍
作者：沈守正
朝代：明

病骨秋风渐渐轻，薄凉出郭带微醺。催红败绿霜前雨，懈白柔蓝水上云。闲听鸟声如法鼓，远看路草是腰裙。莫言此地真堪隐，巳有新鸿不可闻。
晚步
作者：沈守正
朝代：明

落日云如赭，远山嶷嶷碧。杳蔼绝人踪，高槐夹修陌。酷似山寺中，回廊转西壁。风铃乍有无，禅房深欲夕。我亦似发僧，挂钵依香积。月出净如洗，山水发其姿。山光澹而冶，广池沦且漪。微风吹蓼花，颤颤如不持。爱此地上影，往来互参差。良月静人意，鹤警撩繁思。
晚步·其一
作者：沈守正
朝代：明

落日云如赭，远山嶷嶷碧。杳蔼绝人踪，高槐夹修陌。酷似山寺中，回廊转西壁。风铃乍有无，禅房深欲夕。我亦似发僧，挂钵依香积。
晚步·其二
作者：沈守正
朝代：明

月出净如洗，山水发其姿。山光澹而冶，广池沦且漪。微风吹蓼花，颤颤如不持。爱此地上影，往来互参差。良月静人意，鹤警撩繁思。
有感
作者：沈守正
朝代：明

少年尝许足三冬，盘错孤根老未逢。自昔鸡群多笑鹤，何来犬格欲驯龙。功名暂且归公等，怀抱终□□阿侬。千古蓬茆原有事，休言得意尽歌橦。□年海内共班荆，纵未相遭也识名。敢谓云霄皆□味，岂知寒热较阴晴。度阡越陌予心古，北斗南箕世态轻。散发海隅聊自适，虞翻原不托嘤鸣。
有感·其一
作者：沈守正
朝代：明

少年尝许足三冬，盘错孤根老未逢。自昔鸡群多笑鹤，何来犬格欲驯龙。功名暂且归公等，怀抱终□□阿侬。千古蓬茆原有事，休言得意尽歌橦。
有感·其二
作者：沈守正
朝代：明

□年海内共班荆，纵未相遭也识名。敢谓云霄皆□味，岂知寒热较阴晴。度阡越陌予心古，北斗南箕世态轻。散发海隅聊自适，虞翻原不托嘤鸣。
有感作
作者：沈守正
朝代：明

众女好姿首，勃溪争自前。一女独飞蓬，众口翻嗛嗛。飞蓬犹见愠，况乃娥眉妍。人在浊流中，进退良独难。所悲凉飙至，纨扇同弃捐。举世好蘧蒢，面首苦不好。举世好戚施，腰膂少巳老。和同昔所欣，情性故难矫。毁容涉妒津，风波一何浩。人生如聚客，长此萦怀抱。嗣宗号埋照，白眼何暌暌。嵇生土木骸，广陵不再挥。通人蕴奇志，如玉山必辉。安能违本性，一一随世规。三复先民言，宅平以无为。
有感作·其一
作者：沈守正
朝代：明

众女好姿首，勃溪争自前。一女独飞蓬，众口翻嗛嗛。飞蓬犹见愠，况乃娥眉妍。人在浊流中，进退良独难。所悲凉飙至，纨扇同弃捐。
有感作·其三
作者：沈守正
朝代：明

嗣宗号埋照，白眼何暌暌。嵇生土木骸，广陵不再挥。通人蕴奇志，如玉山必辉。安能违本性，一一随世规。三复先民言，宅平以无为。
有感作·其二
作者：沈守正
朝代：明

举世好蘧蒢，面首苦不好。举世好戚施，腰膂少巳老。和同昔所欣，情性故难矫。毁容涉妒津，风波一何浩。人生如聚客，长此萦怀抱。
杂诗
作者：沈守正
朝代：明

长安女儿年十三，丁香初结香犹含。似学琵琶曲未熟，参差纤指画妍腹。袖底眉尖别有神，移裾转步不动尘。昨宵犹映帘栊立，今日重过解避人。清歌可听不可亲，玉颜时时含薄嗔。如珠细吐珊瑚唇，一字三刻停梁尘。少年黄金贱于土，怀袖经年谁敢陈。多情正在娇痴处，四坐逢迎愁杀人。
杂诗·其一
作者：沈守正
朝代：明

长安女儿年十三，丁香初结香犹含。似学琵琶曲未熟，参差纤指画妍腹。袖底眉尖别有神，移裾转步不动尘。昨宵犹映帘栊立，今日重过解避人。
杂诗·其二
作者：沈守正
朝代：明

清歌可听不可亲，玉颜时时含薄嗔。如珠细吐珊瑚唇，一字三刻停梁尘。少年黄金贱于土，怀袖经年谁敢陈。多情正在娇痴处，四坐逢迎愁杀人。
杨明府两湖德咏
作者：沈守正
朝代：明

孝女祠边望锦舟，弦歌忽送武林秋。一江南北如衣带，今日讴歌昔日愁。关西今见汉循良，引水虚堂化瑟张。父老不须忧蔽芾，它年堤柳是甘棠。
杨明府两湖德咏·其一
作者：沈守正
朝代：明

孝女祠边望锦舟，弦歌忽送武林秋。一江南北如衣带，今日讴歌昔日愁。
杨明府两湖德咏·其二
作者：沈守正
朝代：明

关西今见汉循良，引水虚堂化瑟张。父老不须忧蔽芾，它年堤柳是甘棠。
松涛篇为表兄钱养初七十寿
作者：沈守正
朝代：明

郁郁千岁精，长此百丈姿。磊砢非一节，葱翠恒若斯。托生细草丛，常抱云端思。我兄人之松，轮囷将似之。早岁涉坎壈，霜霰发离奇。中年际条达，雨露敷华滋。风清涛韵远，月照凉飔迟。哀猿与倦鸟，引接无穷时。下岂无荟蔚，阴云偃盖垂。所遇诚千态，松心终不移。岁寒人目短，桃李争见嗤。我兄寿者相，灵椿相与期。愿言加餐饭，兼饵飞节芝。鹤发象麈尾，长养小龙枝。幸非枫柳种，楚楚秀阶墀。
桃花
作者：沈守正
朝代：明

小槛桃花烂，春风镇日狂。飘零应似我，狼籍不成妆。芳草如有意，游蜂空自忙。因之念堤树，十里散霞光。
梦谷王
作者：沈守正
朝代：明

□梁落月白如霜，水深浪阔鱼龙狂。广州去此五千里，一夜三回梦举觞。
梦长蘅
作者：沈守正
朝代：明

故人踪迹在何处，一簟凉生冉冉来。暖送问寒如昨日，不堪秋色满高台。
止酒
作者：沈守正
朝代：明

偶遇医王说，长歌覆羽卮。步兵真白眼，陶令诡称诗。块磊将何似，佯狂信有之。公荣不可作，搔首独长思。
步至九峰寺
作者：沈守正
朝代：明

谷雨相催物物新，散行时让汲泉人。共听牧子吹芦管，一任松花打角巾。有竹有藤将废寺，好风好日半闲身。安能移榻溪流上，怪石高梧作比邻。
江瑶柱歌
作者：沈守正
朝代：明

冰盘一寸堆明玉，妍旨清腴忘海肉。舌本犹夷比拟难，海错千般等奴仆。侧生新摘香色全，湘莼四月滑可怜。将支作妃莼为媵，政恐江瑶未粲然。
泊嘉禾风甚不得访秋潭
作者：沈守正
朝代：明

美人何在黄叶庵，欲往从之风甚寒。一水蒹葭思澹荡，廿年湖水忆盘桓。梅花入牖禅香细，竹影遮门鹤意宽。怀袖新诗巳劳故，冻呵犹自再三看。
渡江
作者：沈守正
朝代：明

片帆晴日乱江流，顾此茫茫万顷愁。一夕悲欢真是梦，三年来往亦何求。山如有意增萧索，风怪无情不石尤。回首苍烟隐城郭，况堪重上仲宣楼。
游方山寺
作者：沈守正
朝代：明

错趾高于顶，千盘入寺幽。潭腥疑有物，树古且当休。怪石蹲如虎，山僧跳似猴。荒凉半亩地，游幸未经秋。
灯夜咏所见
作者：沈守正
朝代：明

小术接高衢，星河缀火珠。沿门看舞马，人□必神鱼。燕燕莺莺者，三三五五俱。微闻红袖底，啧啧使君殊。烛龙穿绣陌，一道滚香尘。逐队惊闻笑，吹烟误唾人。绾丝三寸玉，约指一双银。小邑无奇事，兹当纪日辰。
灯夜咏所见·其一
作者：沈守正
朝代：明

小术接高衢，星河缀火珠。沿门看舞马，人□必神鱼。燕燕莺莺者，三三五五俱。微闻红袖底，啧啧使君殊。
灯夜咏所见·其二
作者：沈守正
朝代：明

烛龙穿绣陌，一道滚香尘。逐队惊闻笑，吹烟误唾人。绾丝三寸玉，约指一双银。小邑无奇事，兹当纪日辰。
灵隐寺
作者：沈守正
朝代：明

九里松阴秀郁回，石幢宝刹入云开。山从何处分身至，溪自当年洗耳来。嶂雨长迷隋后塔，梵声□落谢儿台。惭予朝夕登过饱，不及延清作赋才。
燕中怀古拟高达夫宋中作
作者：沈守正
朝代：明

官柳何蔽芾，梨枣亦成行。时无燕召公，勿剪非甘棠。更闻野老哭，悲风生夕凉。一过一回首，慕说黄金台。黄金不可见，所见惟黄埃。骏骨久不市，吾侪空复来。我来易水上，易水至今寒。可惜田先生，不与白衣冠。知士固不易，殉知良独难。翩翩幽并客，尚杂五胡风。沦没二千载，百年安得同。日暮赤丸起，萧条原野空。辽家全盛日，妆楼接水开。云构尽丰草，娥眉安在哉。后王委土侧，岿然峙北台。
燕中怀古拟高达夫宋中作·其一
作者：沈守正
朝代：明

官柳何蔽芾，梨枣亦成行。时无燕召公，勿剪非甘棠。更闻野老哭，悲风生夕凉。
燕中怀古拟高达夫宋中作·其三
作者：沈守正
朝代：明

我来易水上，易水至今寒。可惜田先生，不与白衣冠。知士固不易，殉知良独难。
燕中怀古拟高达夫宋中作·其二
作者：沈守正
朝代：明

一过一回首，慕说黄金台。黄金不可见，所见惟黄埃。骏骨久不市，吾侪空复来。
燕中怀古拟高达夫宋中作·其五
作者：沈守正
朝代：明

辽家全盛日，妆楼接水开。云构尽丰草，娥眉安在哉。后王委土侧，岿然峙北台。
燕中怀古拟高达夫宋中作·其四
作者：沈守正
朝代：明

翩翩幽并客，尚杂五胡风。沦没二千载，百年安得同。日暮赤丸起，萧条原野空。
牡丹亭寻梦
作者：沈守正
朝代：明

佩解惊还在，钗横怯未安。不禁春澹荡，犹似雨汍澜。昨日逢欢易，今朝顾影难。那知谁是梦，梅馥送人寒。
独居
作者：沈守正
朝代：明

梧子空阶落，金风拂面来。人当星散后，花尚月终开。无夜不闻漏，有时思上台。衔杯不肯醉，何用酒铛催。
独行
作者：沈守正
朝代：明

独行独立小池边，衰柳疏疏当发看。亲旧□行七八字，家乡斗米百三钱。门无好事闲莲勺，病捡方书问药船。正是新凉好时节，却如春半恼花天。
独酌
作者：沈守正
朝代：明

日车难系一年过，发短心长奈若何。作客自惭游日少，课诗争得似愁多。江乡漫说蹊桃李，野性惟思纫芰荷。雪色如银那不饮，醉龙无日不高歌。
王献叔招饮绣球花下
作者：沈守正
朝代：明

昔年快阁曾看雪，今日花开当雪看。乍似解颜迎客笑，折来催酒向唇干。尚分杨柳毵毵绿，亦怯春风颤颤寒。可惜海棠零落尽，暂邀肥婢与盘桓。
瓶中梅谢易以海棠
作者：沈守正
朝代：明

胆瓶狼籍满匡床，尽是梅妃夜洗妆。况遇玉环新睡起，空教憔悴怨三郎。
留别王献叔上舍
作者：沈守正
朝代：明

两年叨末契，忽别意如何。一榻吾难稳，千秋尔孰多。江山渐风雪，东北况干戈。相忆凭鱼腹，焉能似屡过。
留别王甥元建
作者：沈守正
朝代：明

海内存知己，何人一脉联。可儿原足爱，似舅未云贤。萝薜宜加护，琴书莫浪传。长安多便羽，迟尔寄佳篇。
留别黄岩东郊诸胜
作者：沈守正
朝代：明

曲室朱栏映碧蓠，麦寒禾暖最相宜。青山似画云如带，可有闲人来奕棋。他年拟驾碧油车，谓有长条拂地徐。惭愧未行零落尽，止因不是白尚书。面面青山尽有情，回看如送复如迎。九峰更欲私相语，忍不婆娑藤下行。宝阁崔嵬接汉开，朝岚夕霭更奇哉。惜乎未畅跻攀乐，为爱龙湫当再来。
留别黄岩东郊诸胜·其一
作者：沈守正
朝代：明

曲室朱栏映碧蓠，麦寒禾暖最相宜。青山似画云如带，可有闲人来奕棋。
留别黄岩东郊诸胜·其三
作者：沈守正
朝代：明

面面青山尽有情，回看如送复如迎。九峰更欲私相语，忍不婆娑藤下行。
留别黄岩东郊诸胜·其二
作者：沈守正
朝代：明

他年拟驾碧油车，谓有长条拂地徐。惭愧未行零落尽，止因不是白尚书。
留别黄岩东郊诸胜·其四
作者：沈守正
朝代：明

宝阁崔嵬接汉开，朝岚夕霭更奇哉。惜乎未畅跻攀乐，为爱龙湫当再来。
病中
作者：沈守正
朝代：明

朝梳白发乱成堆，昼减青精夜旷杯。落叶何繁愁里听，漏声如诉闇中催。浮生谁免老病死，良药无过归去来。只待桂花狼籍后，便辞羽洞下天□。
病起
作者：沈守正
朝代：明

一身多病百缘轻，萧飒风来体渐平。阁求诗书随意懒，梦游山水逼人清。调鸠上掌喃喃语，遣鹿看门笃笃行。桐叶满阶留不扫，爱他踏处亦秋声。饮罢觥船亦自欢，小除行散影珊珊。生来何必皆文士，譬是先迁一左官。无病尚当哀局促，有身何患不圞团。东郊小筑西桥月，乘兴休歌客路难。
病起·其一
作者：沈守正
朝代：明

一身多病百缘轻，萧飒风来体渐平。阁求诗书随意懒，梦游山水逼人清。调鸠上掌喃喃语，遣鹿看门笃笃行。桐叶满阶留不扫，爱他踏处亦秋声。
病起·其二
作者：沈守正
朝代：明

饮罢觥船亦自欢，小除行散影珊珊。生来何必皆文士，譬是先迁一左官。无病尚当哀局促，有身何患不圞团。东郊小筑西桥月，乘兴休歌客路难。
登北高峰顶
作者：沈守正
朝代：明

直上高峰顶，灵山一覆丘。烟中盘鸷鸟，天际辨孤舟。落日秋无极，同人我独愁。因之念重九，风雨不登楼。
登方山绝顶
作者：沈守正
朝代：明

卷舌唾东海，扬裾蹴塔巅。云争生客坐，日隔下方烟。问水来何远，乘潮不辨天。孤城千百户，广野一蜗蜒。
登烟雨楼
作者：沈守正
朝代：明

此日真晴好，偏登烟雨楼。微茫一水外，远近万家浮。白鹭依沙岸，渔罾聚曲洲。烟光霞影杂，□□□淹留。
相者
作者：沈守正
朝代：明

千仞胸怀七尺身，蒯缑又逐帝京尘。刚成自是谋王手，唐举何曾善相人。
秋兴
作者：沈守正
朝代：明

木落山寒雁叫哀，老怀羞剪北山莱。风催络纬凄凄织，雨劈芭蕉叶叶开。闻说三空徒抗疏，更忧两部渐成雷。谁怜漆室秋江上，浊酒黄花强自裁。
秋夜闻笛
作者：沈守正
朝代：明

廓落方无绪，谁家送笛来。乍惊云影破，渐觉杵声哀。八月荒蒲柳，三年困草莱。寒螀与急纬，同入管中催。
秋日书怀
作者：沈守正
朝代：明

隔岁驱车悲徂夏，一春高枕又惊秋。何年杨叶能奇中，两度桃花巳漫游。蟋蟀语深庭际草，海棠红堕涧西洲。不须蒿目中原色，雁背林端总惹愁。
秋日山中柬周谷王
作者：沈守正
朝代：明

为爱青山在，朝朝出水湾。与人争席坐，忘我白衣还。情比秋容澹，杯无好事闲。怪来三径里，二仲亦难攀。如此秋台色，怜予独往还。划然鸾啸发，恍尔鹤魂闲。虫冷凄凄织，枫厢渐渐殷。移文问周子，何事不归山。
秋日山中柬周谷王·其一
作者：沈守正
朝代：明

为爱青山在，朝朝出水湾。与人争席坐，忘我白衣还。情比秋容澹，杯无好事闲。怪来三径里，二仲亦难攀。
秋日山中柬周谷王·其二
作者：沈守正
朝代：明

如此秋台色，怜予独往还。划然鸾啸发，恍尔鹤魂闲。虫冷凄凄织，枫厢渐渐殷。移文问周子，何事不归山。
秋日山居
作者：沈守正
朝代：明

何以散廓落，下山复上山。白云怀袖里，红树有无间。山燃无焰火，石吐不炊烟。樵斧声稀处，飞鸿满暮天。山如窥镜女，倒影冷泉清。西栗风前落，东曦树杪生。蟋蟀风前切，芭蕉窗外翻。坐听半夜雨，萧瑟不堪言。云时从栋起，水上与阶平。千古高亭在，香山独有名。一片三生石，圆公不复来。行人寻古迹，野菊满山开。谢台既寂寞，猿洞亦荒凉。独有前朝树，秋风萝薜香。树色朝朝变，山容刻刻奇。高峰古塔直，日为野烟吹。老树秋先赤，石桥霜后寒。落霞人影静，图画固应难。疏林落复落，黄叶深更深。楚客当年意，风流直至今。
秋日山居·其一
作者：沈守正
朝代：明

何以散廓落，下山复上山。白云怀袖里，红树有无间。
秋日山居·其七
作者：沈守正
朝代：明

谢台既寂寞，猿洞亦荒凉。独有前朝树，秋风萝薜香。
秋日山居·其三
作者：沈守正
朝代：明

山如窥镜女，倒影冷泉清。西栗风前落，东曦树杪生。
秋日山居·其九
作者：沈守正
朝代：明

老树秋先赤，石桥霜后寒。落霞人影静，图画固应难。
秋日山居·其二
作者：沈守正
朝代：明

山燃无焰火，石吐不炊烟。樵斧声稀处，飞鸿满暮天。
秋日山居·其五
作者：沈守正
朝代：明

云时从栋起，水上与阶平。千古高亭在，香山独有名。
秋日山居·其八
作者：沈守正
朝代：明

树色朝朝变，山容刻刻奇。高峰古塔直，日为野烟吹。
秋日山居·其六
作者：沈守正
朝代：明

一片三生石，圆公不复来。行人寻古迹，野菊满山开。
秋日山居·其十
作者：沈守正
朝代：明

疏林落复落，黄叶深更深。楚客当年意，风流直至今。
秋日山居·其四
作者：沈守正
朝代：明

蟋蟀风前切，芭蕉窗外翻。坐听半夜雨，萧瑟不堪言。
秋日感怀
作者：沈守正
朝代：明

红树缘江寸寸秋，依刘王粲懒登楼。去年此日留京国，醉酒迷花别样愁。昨日行人唱出关，西陵回望即家山。宁知秋老千山外，日日思还不得还。故人裁诗面不如，诗到怀时莲叶舒。此地岂真回雁处，至今未报一行书。秋江潮落尽鱼虾，满市鯹风到日斜。转忆西湖莼再熟，紫丝牵出长冰芽。帜列丹枫斗上春，灵山片席事如新。公超市罢门生散，南北东西止一人。何事群山不遍过，啸歌常在此山阿。十年屡见伤心事，恐有猿声惹泪多。梧桐霜后扑人飞，十月谁家不捣衣。独坐空堂□失笑，无端小草不能归。半生落落负贫豪，万事如空问浊醪。纵使西风吹败叶，不教独奏郁轮袍。
秋日感怀·其一
作者：沈守正
朝代：明

红树缘江寸寸秋，依刘王粲懒登楼。去年此日留京国，醉酒迷花别样愁。
秋日感怀·其七
作者：沈守正
朝代：明

梧桐霜后扑人飞，十月谁家不捣衣。独坐空堂□失笑，无端小草不能归。
秋日感怀·其三
作者：沈守正
朝代：明

故人裁诗面不如，诗到怀时莲叶舒。此地岂真回雁处，至今未报一行书。
秋日感怀·其二
作者：沈守正
朝代：明

昨日行人唱出关，西陵回望即家山。宁知秋老千山外，日日思还不得还。
秋日感怀·其五
作者：沈守正
朝代：明

帜列丹枫斗上春，灵山片席事如新。公超市罢门生散，南北东西止一人。
秋日感怀·其八
作者：沈守正
朝代：明

半生落落负贫豪，万事如空问浊醪。纵使西风吹败叶，不教独奏郁轮袍。
秋日感怀·其六
作者：沈守正
朝代：明

何事群山不遍过，啸歌常在此山阿。十年屡见伤心事，恐有猿声惹泪多。
秋日感怀·其四
作者：沈守正
朝代：明

秋江潮落尽鱼虾，满市鯹风到日斜。转忆西湖莼再熟，紫丝牵出长冰芽。
秋日邸舍
作者：沈守正
朝代：明

秋风淅淅渐鸣枯，旅馆牢骚气色殊。门外泥深无客到，床头罍耻数钱沽。何人能市千金骨，吾道真如五石瓠。老却故乡莼似玉，一生大错是之乎。
秋眺
作者：沈守正
朝代：明

秋尽嗟穷索，山深倍授衣。梧桐乱下地，蟋蟀鸣在帷。嶷嶷暮山净，皦皦寒鸱饥。坐久石苔冷，纷纷樵斧归。倚徙看倦鸟，林薄还惊飞。
秋送吴景先归休阳
作者：沈守正
朝代：明

桐庐秋色老，水浅石棱寒。无复江陵快，应如瞿峡难。缆人惊鸟起，客子倚樯看。廓落何须叹，还家菊未残。落叶如相逐，江行不记湾。帆开迎昃日，雁度失青山。往事烟云外，新诗指点间。邻舟喧土语，知己近乡关。三载涧西水，孤舟梦若何。恐辞红叶去，终恋白云多。北海盈樽酒，南山叩角歌。淡交原有分，迟子此烟萝。
秋送吴景先归休阳·其一
作者：沈守正
朝代：明

桐庐秋色老，水浅石棱寒。无复江陵快，应如瞿峡难。缆人惊鸟起，客子倚樯看。廓落何须叹，还家菊未残。
秋送吴景先归休阳·其三
作者：沈守正
朝代：明

三载涧西水，孤舟梦若何。恐辞红叶去，终恋白云多。北海盈樽酒，南山叩角歌。淡交原有分，迟子此烟萝。
秋送吴景先归休阳·其二
作者：沈守正
朝代：明

落叶如相逐，江行不记湾。帆开迎昃日，雁度失青山。往事烟云外，新诗指点间。邻舟喧土语，知己近乡关。
立夏
作者：沈守正
朝代：明

青梅如弹酸螫口，家家蒌蒿佐烧酒，解衣科顶事不久。子规坐占黄鹂枝，幽人惜春春不知。红尘驱驰褦襶子，白汗交流今日始，□可人生半暍死。九里松风凉可咽，彼其不来莫轻说。
立夏·其一
作者：沈守正
朝代：明

青梅如弹酸螫口，家家蒌蒿佐烧酒，解衣科顶事不久。子规坐占黄鹂枝，幽人惜春春不知。
立夏·其二
作者：沈守正
朝代：明

红尘驱驰褦襶子，白汗交流今日始，□可人生半暍死。九里松风凉可咽，彼其不来莫轻说。
立夏前一日
作者：沈守正
朝代：明

无计留春春可惜，坐对残花意不怿。绿阴万树日夜稠，黄鸟一声如送客。况复今春风雨多，蔚庐寂寞奈春何。明年花下？大醉，莫待春归始啸歌。
立夏前一日
作者：沈守正
朝代：明
体裁：古风

无计留春春可惜，坐对残花意不怿。绿阴万树日夜稠，黄鸟一声如送客。况复今春风雨多，蔚庐寂寞奈春何。明年花下�大醉，莫待春归始啸歌。
答曹能始示蜀草
作者：沈守正
朝代：明

蜀道由来万里赊，缄书惊喜自天涯。数行玄草锦江色，一段奇缘汶岭夸。熊节何年开两浙，鱼笺计日到三巴。因风欲问君平卜，世上悠悠鬓巳华。
答献叔折杏花见赠是日予初度
作者：沈守正
朝代：明

每到花朝转寂寥，劝君莫更问花朝。一枝遥赠非无意，秾李夭桃未许娇。
答金浦凡惠画
作者：沈守正
朝代：明

一派烟霞出墨池，人言君作不声诗。云林别字名迂叟，摩诘前身是画师。
答金浦凡惠画
作者：沈守正
朝代：明

西子湖头春草生，越王台畔暮霞明。知君块磊无从寄，不博当年画苑声。
署中怀人十绝 其一 太常朱世其光祚江陵人有国士之感行藏未定缺焉抠衣
作者：沈守正
朝代：明

何图脍凤屠龙手，佞佛翻经对九如。惭愧昔人千里驾，十年空羡武昌鱼。
署中怀人十绝 其七 郡守沈千秋圣岐乌程人病废往日风流都尽
作者：沈守正
朝代：明

药椀残编寄寂寥，歌梁舞馆半沉销。豪华尽是伤心事，沈约于今果细腰。
署中怀人十绝 其七 郡守沈千秋圣岐乌程人病废往日风流都尽
作者：沈守正
朝代：明
体裁：七言绝句

药碗残编寄寂寥，歌梁舞馆半沉销。豪华尽是伤心事，沈约于今果细腰。
署中怀人十绝 其三 大理董崇相应举闽县人会为广州广文广人思之
作者：沈守正
朝代：明

公门如市心如水，九鲤能如子也清。不识始平痴博士，试看南粤董先生。
署中怀人十绝 其九 孝廉李长荇流芳嘉定人绝世雅流屡期不至惄如朝饥
作者：沈守正
朝代：明

曾约秋风到石梁，桐翻一叶便如狂。即今木落山空矣，未卜何因见李郎。
署中怀人十绝 其二 编修钱受之谦益虞山人迹潜誉远是将出矣
作者：沈守正
朝代：明

破龙山下惜居诸，子厌承明退著书。莫似茂陵常病渴，明光视草待相如。
署中怀人十绝 其五 学宪黄贞父汝亨同郡人蹭蹬宦海近始典文
作者：沈守正
朝代：明

南国诸生旧在门，音徽未远典刑存。今朝捧檄新文格，夫子重来道逾尊。
署中怀人十绝 其八 邑博朱公朗怀吴宜兴人俛首一博昂然有千古之气
作者：沈守正
朝代：明

一毡未必联床席，万里俱堪托死生。寄与君家老公叔，何须着论博高名。
署中怀人十绝 其六 驾部孙子啬谷华容人家世张楚位不配才常怀邑邑
作者：沈守正
朝代：明

公子勋名满冶城，逢人处处说鲰生。谗夫未便能投□，匣底鱼肠夜不平。
署中怀人十绝 其十 山人赵文度左华亭人小笔之美擅乎东南
作者：沈守正
朝代：明

我来粉本满溪山，君住天都几日还。他日相逢应大笑，笑人云雾说荆关。
署中怀人十绝 其四 大参曹能始学佺侯官人由蜀入庐有终焉之志令人感深
作者：沈守正
朝代：明

无缘共听巴江雨，怀袖常存蜀道书。闻说庐山有新筑，虎溪远近定何如。
署中怀人十绝·太常朱世其光祚江陵人有国士之感行藏未定缺焉抠衣
作者：沈守正
朝代：明

何图脍凤屠龙手，佞佛翻经对九如。惭愧昔人千里驾，十年空羡武昌鱼。破龙山下惜居诸，子厌承明退著书。莫似茂陵常病渴，明光视草待相如。公门如市心如水，九鲤能如子也清。不识始平痴博士，试看南粤董先生。无缘共听巴江雨，怀袖常存蜀道书。闻说庐山有新筑，虎溪远近定何如。南国诸生旧在门，音徽未远典刑存。今朝捧檄新文格，夫子重来道逾尊。公子勋名满冶城，逢人处处说鲰生。谗夫未便能投□，匣底鱼肠夜不平。药椀残编寄寂寥，歌梁舞馆半沉销。豪华尽是伤心事，沈约于今果细腰。一毡未必联床席，万里俱堪托死生。寄与君家老公叔，何须着论博高名。曾约秋风到石梁，桐翻一叶便如狂。即今木落山空矣，未卜何因见李郎。我来粉本满溪山，君住天都几日还。他日相逢应大笑，笑人云雾说荆关。
自出东郊插柳
作者：沈守正
朝代：明

绕溪越陌渐成行，自笑闲身为柳忙。安得好风兼好雨，催他踠地万条长。西湖莺燕太猖狂，骂叶穿条镇日忙。寄语明年□海曲，不知何处是吾乡。
自出东郊插柳·其一
作者：沈守正
朝代：明

绕溪越陌渐成行，自笑闲身为柳忙。安得好风兼好雨，催他踠地万条长。
自出东郊插柳·其二
作者：沈守正
朝代：明

西湖莺燕太猖狂，骂叶穿条镇日忙。寄语明年□海曲，不知何处是吾乡。
自遣
作者：沈守正
朝代：明

有发无家一病身，秋风飒飒石粼粼。毒龙暑退狞翻浪，野鵩星稀苦魇人。纵是青山非我土，便多红树岂真春。若无坐拥专城乐，柳叶虽繁不当颦。
舟泊东昌闻有古楼不果登登仲连台而返
作者：沈守正
朝代：明

月冷乌啼到郭门，葳蕤未下鼓先闻。堤横柳树烟生屋，潮落鱼梁水渍痕。齐地郊原皆赤绕，秦时楼阁巳黄昏。解嘲独上高台望，飘渺沧溟出乱云。
舟泊临清再集何无党宅钱受之赋长干行有风尘名士之叹感而和之
作者：沈守正
朝代：明

柳条一夜侵朝霜，游子停舟促酒觞。何郎侠骨傲青女，典貂阑入少年场。谷姬窈窕复容与，眼底眉前皆有语。缓拍吴歌三两声，雁叫寒飙蛩泣雨。坐中闻之慨以慷，欲问不敢心摧藏。明朝解佩逢交甫，始知羞学画眉长。更有小范来风前，黄鹄何不遂翻翩。王孙善赏徒善句，贾儿解妒不解怜。绿珠巳堕翔风老，铜雀姑苏尽荒草。佳人何地不堪悲，古来壮士空怀抱。我本天地不平人，长干读罢倍伤神。世间万事多如此，何况区区香粉身。
观长蘅作画
作者：沈守正
朝代：明

十日一水五日石，能事如君独不然。须臾风雨何太急，潦倒云烟亦可怜。醉后诗题狂圣草，月明歌发老颠船。斋头子石如欲卖，且待沧江写遍年。
读冯开之先生集
作者：沈守正
朝代：明

梁尘不动画船空，幸留缃帙见遗风。官因屡黜欢能古，诗到无题语必工。松桂影边綦履散，蘼芜山下梦魂通。西泠烟月虽如昨，谁领风流向此中。
谒朱子祠
作者：沈守正
朝代：明

夹路山如画，蘼芜野自花。到门沿曲涧，隔浦是农家。委羽仙踪远，尚书石马斜。高风藏古木，朝暮有栖鸦。
貘州怀古
作者：沈守正
朝代：明

中央不合大如砺，此地雄啚百雉开。千秋健妇何尝乏，为问公孙安在哉。河溯裙铋犹有泪，清澺弦管巳无台。当年尽入英雄谱，广武徒增孺子咍。
赋得月出梧桐高
作者：沈守正
朝代：明

烟锁常疑雨，云封即是山。独当良夜月，桐格倍高闲。老干流辉满，疏枝漏影斑。西风莫摇落，凉直太难攀。
赋得眠鬟压鬓花
作者：沈守正
朝代：明

繁思独登楼，锖牵角枕愁。梦随人浩荡，花为雨淹留。细瓣承鬟乱，娇容带腻收。芳鲜易摧萎，春草叹悠悠。
赋得高柳静烽烟
作者：沈守正
朝代：明

干耸边云古，枝斜独马行。频年不出塞，但有柳纵横。薄暮风传角，方春雨洗兵。呼韩归质日，攀折赠长征。
赠吴符远并谢其借书末章及之
作者：沈守正
朝代：明

之子天都秀，蜚声及盛年。曈曈初上日，浩浩出山泉。爱客客逾重，逃名名转膻。延陵有奇节，多属少君传。虽逢季子晚，久熟太丘贤。黄海宁无托，醴泉讵偶然。风骚光世业，簪绂侍龙旃。圣主迟华选，何年向日边。摇笔将吞楚，抡才巳大吴。朱霞半天绮，白鹤一□孤。秋老溯浙水，花明又圣湖。三年劳顾盻，惭愧未新吾。不辞淫与癖，拥得百城居。落日穷丹笔，明窗走白鱼。阅来三豕正，帙返一鸱虚。此意今人少，宁能不尔于。
赠吴符远并谢其借书末章及之·其三
作者：沈守正
朝代：明

摇笔将吞楚，抡才巳大吴。朱霞半天绮，白鹤一□孤。秋老溯浙水，花明又圣湖。三年劳顾盻，惭愧未新吾。
赠吴符远并谢其借书末章及之·其二
作者：沈守正
朝代：明

虽逢季子晚，久熟太丘贤。黄海宁无托，醴泉讵偶然。风骚光世业，簪绂侍龙旃。圣主迟华选，何年向日边。
赠吴符远并谢其借书末章及之·其四
作者：沈守正
朝代：明

不辞淫与癖，拥得百城居。落日穷丹笔，明窗走白鱼。阅来三豕正，帙返一鸱虚。此意今人少，宁能不尔于。
赠巨先用长蘅画上限韵
作者：沈守正
朝代：明

谁能书杮叶，有客字符征。长驭韶可羡，秋云气欲凌。烟霞三径僻，楼阁四时凭。吾愧扶风帐，栖迟尔代兴。
赠李孝子
作者：沈守正
朝代：明

广川有孝子，三载泣寒茨。夫岂矜姱节，象贤实在斯。深松五六里，鬼爱人讵知。强床风屡折，陶穴荒不治。皤皤巳黄发，孺子啼何悲。我闻古人事，猛兽不杞枝。猗欤李氏子，将无今许孜。秉懿人所同，谁不嗟叹之。遗俗俗乃贵，逃名名更追。大夫重风义，编出扬声诗。
赠柴云倩
作者：沈守正
朝代：明

三世托通家，从来见赤騧。稍能露头角，不喜醉琵琶。日照琳琅树，风回锦绣霞。清芬一以接，捉手冂人夸。文江摇绚烂，肃矣见先刑。安世抽三箧，玄成守一经。明窗黄叶满，屧几夜灯青。宁似东邻子，摊书不识丁。鲲翅日图南，江花笔阵酣。胸涵秋涧水，眉带夕峰岚。我有难堪七，君期不朽三。连舟复连骑，似蔗嚼逾甘。名园藏屋里，下阁又登台。有此幽栖地，何妨暂一回。终军非赋客，贾谊亦凡才。之子揣摩就，芳名贯耳雷。
赠柴云倩·其一
作者：沈守正
朝代：明

三世托通家，从来见赤騧。稍能露头角，不喜醉琵琶。日照琳琅树，风回锦绣霞。清芬一以接，捉手冂人夸。
赠柴云倩·其三
作者：沈守正
朝代：明

鲲翅日图南，江花笔阵酣。胸涵秋涧水，眉带夕峰岚。我有难堪七，君期不朽三。连舟复连骑，似蔗嚼逾甘。
赠柴云倩·其二
作者：沈守正
朝代：明

文江摇绚烂，肃矣见先刑。安世抽三箧，玄成守一经。明窗黄叶满，屧几夜灯青。宁似东邻子，摊书不识丁。
赠柴云倩·其四
作者：沈守正
朝代：明

名园藏屋里，下阁又登台。有此幽栖地，何妨暂一回。终军非赋客，贾谊亦凡才。之子揣摩就，芳名贯耳雷。
赠湖州康半刺
作者：沈守正
朝代：明

吴兴旧事足弦歌，争比康侯义问多。地尽鄣西开化日，天移闽海作恩波。千载相传佐郡难，颍川声绩起河南。冰壶映彻无涯际，人拟苕溪夜月看。两岐麦秀稻花秋，打鸭船随问俗舟。何事儿童迎竹马，至今惟说郭并州。口碑无日可销沉，岘首山高霅水深。笑杀襄阳邹从事，秪将姓字寄登临。
赠湖州康半刺·其一
作者：沈守正
朝代：明

吴兴旧事足弦歌，争比康侯义问多。地尽鄣西开化日，天移闽海作恩波。
赠湖州康半刺·其三
作者：沈守正
朝代：明

两岐麦秀稻花秋，打鸭船随问俗舟。何事儿童迎竹马，至今惟说郭并州。
赠湖州康半刺·其二
作者：沈守正
朝代：明

千载相传佐郡难，颍川声绩起河南。冰壶映彻无涯际，人拟苕溪夜月看。
赠湖州康半刺·其四
作者：沈守正
朝代：明

口碑无日可销沉，岘首山高霅水深。笑杀襄阳邹从事，秪将姓字寄登临。
赠萍踪过访示集
作者：沈守正
朝代：明

耳熟诗名久，何期促膝看。道从无字得，僧以不禅难。三复烟霞句，弥嗟岛可寒。闻将迁谷口，来日喜能宽。
赠陆孺
作者：沈守正
朝代：明

陆生渺渺切云歌，喉香袖窈颜微酡。一声两声天地碧，玉盘珠落何足多。燕山白月流积雪，吴江细雨湿青莎。熏炉正暖酒初熟，一字一刻徐摩娑。纵有周郎那得顾，四座唯闻可奈何。
辛亥中秋
作者：沈守正
朝代：明

今夕复何夕，兴怀有万端。山中连夜雨，客岁一人看。桂湿飘无迹，林昏影独寒。浮生多舛错，应比月华难。
过听泉亭有感
作者：沈守正
朝代：明

平桥曲曲水汤汤，撼绿奇蓝映翠行。犹记当年种桐树，断云将雨送斜阳。万朵辛夷覆石床，□幽漱水发微香。曾为十载泉声客，容易无情过瀑梁。
过听泉亭有感·其一
作者：沈守正
朝代：明

平桥曲曲水汤汤，撼绿奇蓝映翠行。犹记当年种桐树，断云将雨送斜阳。
过听泉亭有感·其二
作者：沈守正
朝代：明

万朵辛夷覆石床，□幽漱水发微香。曾为十载泉声客，容易无情过瀑梁。
过姑苏
作者：沈守正
朝代：明

苏台今巳七经过，壮往其如白发何。晓犯清霜欣客简，晚邀寒月怪风多。联舟有酒宁辞醉，宵梦能奇且放歌。明到锡山宽载水，中泠浪许不如他。
过宝应
作者：沈守正
朝代：明

扁舟遥指草萋迷，宝应城头乌渐啼。胜事不离浓柳外，客情都在落霞西。沙横白月连天远，岸没芦花拂浪低。北燕南鸿终日过，怜予去住未安栖。
过快雪堂
作者：沈守正
朝代：明

荒榛蔓草覆歌梁，知是当年太史堂。老树映朱疑袖转，远峰浮黛学眉长。才收文叔名园记，早断香山中令肠。俛仰新诗渐湮没，无人思旧赋山阳。
过淮南
作者：沈守正
朝代：明

秋天摇落思方哀，况复征帆连汉开。北柳不宽羁子闷，西风偏挟怒涛来。非无浊酒临淮水，翻恨黄花满故台。假王王孙钟室草，至今谁奠芋羹杯。
过金山不登感旧
作者：沈守正
朝代：明

金山一过一回思，星聚连床彼一时。漫说箕裘徒筦尔，纵留文采亦空而。试凭江阁难舒眼，但听潮声巳蹙眉。明到江南逢旧侣，冻云寒日总成悲。
送僧游雁荡
作者：沈守正
朝代：明

瓢笠于徐策杖扶，潇然堪作雁山图。七十七峰□绝处，难说西来一字无。
送吴公子自天台归阳羡
作者：沈守正
朝代：明

延陵公子字嘉名，古锦奚囊发赤城。绣岭不争雄构绣，清溪专为壁人清。亭亭白鹤云中起，渺渺朱霞天末生。彩笔巳还无可赠，他年竹下共班荆。
送吴司李拂衣
作者：沈守正
朝代：明

马首青山伴客行，秋风一叶似官轻。留宾无复陈惊座，嫚骂谁容弥正平。弛担簿书催酒散，跳波珠玉斗诗成。延陵簪笏辉前后，五柳新栽别有名。悔山一过一迟疑，今下欢溪遂所思。薄送愧临千尺水，宦囊嬴有半游诗。张公洞口云如昨，西子湖头柳似眉。闻说荆溪可依隐，酒鎗茶曰猛将随。
送吴司李拂衣·其一
作者：沈守正
朝代：明

马首青山伴客行，秋风一叶似官轻。留宾无复陈惊座，嫚骂谁容弥正平。弛担簿书催酒散，跳波珠玉斗诗成。延陵簪笏辉前后，五柳新栽别有名。
送吴司李拂衣·其二
作者：沈守正
朝代：明

悔山一过一迟疑，今下欢溪遂所思。薄送愧临千尺水，宦囊嬴有半游诗。张公洞口云如昨，西子湖头柳似眉。闻说荆溪可依隐，酒鎗茶曰猛将随。
送应硕甫
作者：沈守正
朝代：明

昔我别子子未起，子今别我情何巳。车尘遥遥不可留，须臾又隔芦沟水。黄河南下如雷泻，计时巳食真州鲊。与子同是别离人，今日翻为送行者。
送张叙伯入都补令
作者：沈守正
朝代：明

寒风漠漠同云痴，正是双凫赴阙时。二载信州曾寘水，四愁马上好吟诗。雄才到处□贤者，若□何人不慕之。独有辽东方转战，劝君勿作处囊□。问君何处更抽簪，四海谁无杕杜心。若傍廉州应有石，纵治丽水岂多金。中丞节钺传家远，新主圭璋望治深。旦晚玺书征快令，种花不得待成阴。
送张叙伯入都补令·其一
作者：沈守正
朝代：明

寒风漠漠同云痴，正是双凫赴阙时。二载信州曾寘水，四愁马上好吟诗。雄才到处□贤者，若□何人不慕之。独有辽东方转战，劝君勿作处囊□。
送张叙伯入都补令·其二
作者：沈守正
朝代：明

问君何处更抽簪，四海谁无杕杜心。若傍廉州应有石，纵治丽水岂多金。中丞节钺传家远，新主圭璋望治深。旦晚玺书征快令，种花不得待成阴。
送朱修能
作者：沈守正
朝代：明

去住虽云异，天涯共客身。龙驯犹带性，鸟倦欲依人。秋梦多萧寂，山程叹苦辛。沿江十万桕，或可拟汪伦。秋入单衣久客知，桂香月白暂栖迟。芒鞋饱踏霜前路，清籁时吟俗外诗。尽道十年皆磊砢，偶摛一字亦幽奇。世途车斗埋才俊，短剑出门何所之。
送朱修能·其一
作者：沈守正
朝代：明

去住虽云异，天涯共客身。龙驯犹带性，鸟倦欲依人。秋梦多萧寂，山程叹苦辛。沿江十万桕，或可拟汪伦。
送朱修能·其三
作者：沈守正
朝代：明

晚叶似朝雨，蓼花如醉翁。那能当此夜，又听一声鸿。
送朱修能·其三
作者：沈守正
朝代：明

晚叶似朝雨，蓼花如醉翁。那能当此夜，又听一声鸿。身如落叶复沾泥，借得人来作醉题。君渡暮潮应自念，来时东上落时西。
送朱修能·其二
作者：沈守正
朝代：明

秋入单衣久客知，桂香月白暂栖迟。芒鞋饱踏霜前路，清籁时吟俗外诗。尽道十年皆磊砢，偶摛一字亦幽奇。世途车斗埋才俊，短剑出门何所之。
送朱修能·其四
作者：沈守正
朝代：明

身如落叶复沾泥，借得人来作醉题。君渡暮潮应自念，来时东上落时西。
送朱澹修休假南还
作者：沈守正
朝代：明

王家珠树三枝秀，少者先鸣驷马还。鸿雁数行随彩伏，蒹葭八月唱阳关。荆溪秋老文为石，鹫岭枫丹锦是山。令谱修成假未满，洞茶闲拨断桥湾。
送柴式谷赴保定韩中丞幕
作者：沈守正
朝代：明

一官何拓落，又送子长征。雨湿袍襟重，秋随马足轻。别离多感槩，疆场兜戈兵。稳坐莲花幕，凌烟在笔耕。念子能迂阔，谋生拙似予。老亲须禄养，游子莫居诸。世态浮云似，高名画饼虚。无言扬得意，方始识相如。尚忆栽桐日，高枝巳拂云。故人皆雨绝，尔我又萍分。再刖羞自献，一鸣今属君。长安多美酒，解佩待殷勤。
送柴式谷赴保定韩中丞幕·其一
作者：沈守正
朝代：明

一官何拓落，又送子长征。雨湿袍襟重，秋随马足轻。别离多感槩，疆场兜戈兵。稳坐莲花幕，凌烟在笔耕。
送柴式谷赴保定韩中丞幕·其三
作者：沈守正
朝代：明

尚忆栽桐日，高枝巳拂云。故人皆雨绝，尔我又萍分。再刖羞自献，一鸣今属君。长安多美酒，解佩待殷勤。
送柴式谷赴保定韩中丞幕·其二
作者：沈守正
朝代：明

念子能迂阔，谋生拙似予。老亲须禄养，游子莫居诸。世态浮云似，高名画饼虚。无言扬得意，方始识相如。
送王宣佩归祁门
作者：沈守正
朝代：明

溪碧秋逾澈，枫丹日渐浓。方期频促膝，何意更分踪。世态驱寒暖，君才定鼎钟。中原鞭弭日，谁肯谢从容。合涧成沟水，黄山隔洞猿。行人秋作客，居者月同樽。各抱难言恨，宁辞折简烦。岂予工怨别，雅道几能存。
送王宣佩归祁门·其一
作者：沈守正
朝代：明

溪碧秋逾澈，枫丹日渐浓。方期频促膝，何意更分踪。世态驱寒暖，君才定鼎钟。中原鞭弭日，谁肯谢从容。
送王宣佩归祁门·其二
作者：沈守正
朝代：明

合涧成沟水，黄山隔洞猿。行人秋作客，居者月同樽。各抱难言恨，宁辞折简烦。岂予工怨别，雅道几能存。
送王宣佩归祁门赠吴符远并谢其借书末章及之·其一
作者：沈守正
朝代：明
体裁：五言律诗

之子天都秀，蜚声及盛年。曈曈初上日，浩浩出山泉。爱客客逾重，逃名名转膻。延陵有奇节，多属少君传。
送畲伯生归新安
作者：沈守正
朝代：明

落叶如朝雨，鸟栖寒复惊。奈何当此日，又送故人行。江月船头酒，松风梦里声。迟君烹雪水，莫待柳条更。
送畲氏兄弟
作者：沈守正
朝代：明

山中飞冻雨，江上二难归。松阁霞光冷，沙汀雁侣稀。能无怀旧友，不久试春衣。努力千秋事，今人寄托微。负笈轻千里，归途寒奈何。云将天惨淡，冰与石嵯峨。一歃严陵水，频瞻黄海阿。虬潜遗构在，它日定相过。
送畲氏兄弟·其一
作者：沈守正
朝代：明

山中飞冻雨，江上二难归。松阁霞光冷，沙汀雁侣稀。能无怀旧友，不久试春衣。努力千秋事，今人寄托微。
送畲氏兄弟·其二
作者：沈守正
朝代：明

负笈轻千里，归途寒奈何。云将天惨淡，冰与石嵯峨。一歃严陵水，频瞻黄海阿。虬潜遗构在，它日定相过。
送钱受之请假
作者：沈守正
朝代：明

入用应须命世贤，夕郎何意劝还山。揄扬镠币娱慈母，收拾烟云付小蛮。马渡黄河春细细，樽开北海酒潺潺。旷怀巳忘都门事，只恐东山未许闲。
送钱长人赴蕲州
作者：沈守正
朝代：明

一官何屡换，远刺楚江矶。闻说台仍玉，相传水字浠。出都宫柳绽，之任鳜鱼肥。见子南辕发，令人怅夕晖。曾作阳春宰，贤声歃水俱。方州开楚尾，风操岂今殊。廉□歌来暮，苏公笑捋须。时危须抚养，佩剑化牛无。鸣琴称妙手，岂畏楚风嚣。春日桃花满，秋江鱼枕高。远寻钴鉧水，归问绿杨桥。清暇能如此，何嫌暂折腰。江郭多旁午，乘闲一放衙。少闻留白艾，宁肯贡文蛇。问俗征耆老，堆盘半鲜虾。试披循吏傅，风尚未云遐。
送钱长人赴蕲州·其一
作者：沈守正
朝代：明

一官何屡换，远刺楚江矶。闻说台仍玉，相传水字浠。出都宫柳绽，之任鳜鱼肥。见子南辕发，令人怅夕晖。
送钱长人赴蕲州·其三
作者：沈守正
朝代：明

鸣琴称妙手，岂畏楚风嚣。春日桃花满，秋江鱼枕高。远寻钴鉧水，归问绿杨桥。清暇能如此，何嫌暂折腰。
送钱长人赴蕲州·其二
作者：沈守正
朝代：明

曾作阳春宰，贤声歃水俱。方州开楚尾，风操岂今殊。廉□歌来暮，苏公笑捋须。时危须抚养，佩剑化牛无。
送钱长人赴蕲州·其四
作者：沈守正
朝代：明

江郭多旁午，乘闲一放衙。少闻留白艾，宁肯贡文蛇。问俗征耆老，堆盘半鲜虾。试披循吏傅，风尚未云遐。
送陆行仲南还
作者：沈守正
朝代：明

子忘非主今为客，使我劳人转忆家。斑马不鸣魂巳断，红亭屡到泪空奢。慈亲白发怜衰柳，小妇青衫泛菊花。但是能归皆足羡，何须昼绣始堪夸。
邸舍立秋
作者：沈守正
朝代：明

候虫惊节换，不及客心明。残暑犹昨日，夕凉枕簟生。两年违故国，终日对高□。转恨南飞雁，劳劳逐队征。盻盻望秋至，今宵梦亦秋。鹊衔蝉噪急，云带汉光流。有酒难独醉，无人堪说愁。如何不归去，闲老荻花洲。
邸舍立秋·其一
作者：沈守正
朝代：明

候虫惊节换，不及客心明。残暑犹昨日，夕凉枕簟生。两年违故国，终日对高□。转恨南飞雁，劳劳逐队征。
邸舍立秋·其二
作者：沈守正
朝代：明

盻盻望秋至，今宵梦亦秋。鹊衔蝉噪急，云带汉光流。有酒难独醉，无人堪说愁。如何不归去，闲老荻花洲。
邻家榆树
作者：沈守正
朝代：明

借荫知怜独，分钱似念饥。两年为客倦，一叶敢言微。干耸晨晖满，丛深众鸟归。社枌思郁郁，宫柳共依依。彼树犹如此，人情何太稀。
都下友人寄岕茶至
作者：沈守正
朝代：明

故人怜我渴，千里馈云芽。轮囷离山早，封题带墨斜。课童炊活火，试水问浮花。不与当途饮，何须着毁茶。
采莼
作者：沈守正
朝代：明

西湖四月烟水平，采莼艇子狎波轻。紫丝牵得山衔日，竞学渔歌欸乃声。步兵偶尔忆山林，尚自风流说到今。不知千里如何味，直待鲈鱼江水深。
采莼·其一
作者：沈守正
朝代：明

西湖四月烟水平，采莼艇子狎波轻。紫丝牵得山衔日，竞学渔歌欸乃声。
采莼·其二
作者：沈守正
朝代：明

步兵偶尔忆山林，尚自风流说到今。不知千里如何味，直待鲈鱼江水深。
重至黄岩署中
作者：沈守正
朝代：明

一官何淡漫，去矣又还来。桐桂依然在，妻孥不我陪。荒城堆败叶，冷署等寒灰。更值督邮过，渊明真达哉。如斗二楹屋，那堪隤短垣。蜗牛开壁垒，野鸽长儿孙。对客时扪虱，呼僮且逐豚。独有西山色，氤氲□在门。台荡古奇胜，羽洞郁中蟠。共说仙为吏，难言味不酸。题评皆恶札，谭笑一儒冠。为爱江瑶柱，重来作此官。
重至黄岩署中·其一
作者：沈守正
朝代：明

一官何淡漫，去矣又还来。桐桂依然在，妻孥不我陪。荒城堆败叶，冷署等寒灰。更值督邮过，渊明真达哉。
重至黄岩署中·其三
作者：沈守正
朝代：明

台荡古奇胜，羽洞郁中蟠。共说仙为吏，难言味不酸。题评皆恶札，谭笑一儒冠。为爱江瑶柱，重来作此官。
重至黄岩署中·其二
作者：沈守正
朝代：明

如斗二楹屋，那堪隤短垣。蜗牛开壁垒，野鸽长儿孙。对客时扪虱，呼僮且逐豚。独有西山色，氤氲□在门。
重阳
作者：沈守正
朝代：明

黄河北渡气悲凉，令节空逢旅思长。岂有茱萸对风雨，秪愁豺虎偪封疆。苔华扑地千层白，杨柳连天数叶黄。却忆香山好诗句，一年年倍惜重阳。
闷
作者：沈守正
朝代：明

今年二月寒如冬，春光惨淡人意慵。雄风雌风花命薄，欲雨不雨山睡浓。摊籍懒将思兀兀，闭门何物来冲冲。明朝后朝无杲日，？掷行春九节筇。
闷
作者：沈守正
朝代：明
体裁：七言律诗

今年二月寒如冬，春光惨淡人意慵。雄风雌风花命薄，欲雨不雨山睡浓。摊籍懒将思兀兀，闭门何物来冲冲。明朝后朝无杲日，�掷行春九节筇。
闻孙送至枫桥诗以谢之
作者：沈守正
朝代：明

两载支离体未平，如何又送北帆行。朔风折尽吴绵力，野烧回看越峤生。宕口酒香人易醉，寒山钟动客先惊。老尝交态难言矣，只有君家不世情。
闻画者丁叟亦逝
作者：沈守正
朝代：明

云间望六新奄忽，南羽犹称七十人。将是玉楼开影像，一图云树一图真。
阻雨
作者：沈守正
朝代：明

大雨其如三日何，卨牛庐里灌成河。荒村禾麦求难继，冷炕烟煤湿更多。转忆昨宵淹濮上，得知何日渡滹沱。颇闻贼埶能乘雨，搔首东齐望凯歌。
除夕
作者：沈守正
朝代：明

逼除客子本多情，况复衰迟忧患萦。对酒忽成千里梦，思家真觉一官轻。先春鸟转频频语，小市人穷蹩蹩行。我亦酸斋无甚事，画灰听爆到三更。南北蹄轮路几千，江城岁暮雪连绵。不遑将母难忘叹，只似无家也度年。摩诘仆僮聊自遣，陶公诗酒且颓然。升沉过眼如陈历，明日迎春醉绮筵。
除夕·其一
作者：沈守正
朝代：明

逼除客子本多情，况复衰迟忧患萦。对酒忽成千里梦，思家真觉一官轻。先春鸟转频频语，小市人穷蹩蹩行。我亦酸斋无甚事，画灰听爆到三更。
除夕·其二
作者：沈守正
朝代：明

南北蹄轮路几千，江城岁暮雪连绵。不遑将母难忘叹，只似无家也度年。摩诘仆僮聊自遣，陶公诗酒且颓然。升沉过眼如陈历，明日迎春醉绮筵。
雨
作者：沈守正
朝代：明

春雨何太恶，轰雷更助嗔。阶平盈尺水，蕉长来年身。莺哑浑无韵，龙腥似傍人。邻家海棠树，应作马嵬尘。
雨
作者：沈守正
朝代：明

比日酿云湿，筛空雨骤来。戌楼迷粉堞，官柳洗黄埃。风扫微微汉，虹收隐隐雷。从兹余暑退，客又□悲哉。
雨中海棠
作者：沈守正
朝代：明

海棠红不数胭脂，微雨低垂艳艳丝。却似女儿含泪眼，凭栏怨蝶骂莺时。
雨后早行
作者：沈守正
朝代：明

蹇蹄避泞踏平沙，日影曈曈噪晓鸦。染血枫林酸枣树，沾泥柳絮木棉花。群羊出牧争溪渡，野店挨门到郭斜。我亦坐淹三日雨，喜看千里麦抽芽。
雪
作者：沈守正
朝代：明

衰苇败柳尽琅玕，孤客拥裘饱意看。只学袁安真简易，欲寻安道也艰难。霏霏着树催梅蕊，故故随风绕画栏。若谓撒盐差可拟，似来傲我水晶盘。同云漠漠风凄凄，雪花如掌高复低。深山似欲过牛目，怒岭遥知绝马蹄。鸦背渐高栖不稳，雁群屡拆阵难齐。到门开雪今人少，纵令能来扫即迷。
雪·其一
作者：沈守正
朝代：明

衰苇败柳尽琅玕，孤客拥裘饱意看。只学袁安真简易，欲寻安道也艰难。霏霏着树催梅蕊，故故随风绕画栏。若谓撒盐差可拟，似来傲我水晶盘。
雪·其二
作者：沈守正
朝代：明

同云漠漠风凄凄，雪花如掌高复低。深山似欲过牛目，怒岭遥知绝马蹄。鸦背渐高栖不稳，雁群屡拆阵难齐。到门开雪今人少，纵令能来扫即迷。
雪晴
作者：沈守正
朝代：明

闭门不厌三尺雪，数日阴寒也快晴。乍见玉龙纷夭矫，只疑银海亘纵横。啁啾鸟鹊声如抃，班驳峰峦画不成。日暮流霞散余绮，明光白锦耀山城。
霜降前一日怀休仲
作者：沈守正
朝代：明

去年今日浮黄河，今日今年山之阿。白露瀼瀼惊作客，红林䬃䬃竞辞柯。节近重阳多慷慨，天高落日满烟萝。美人不来三径暮，明月如弓愁奈何。
霜降前一日怀休仲
作者：沈守正
朝代：明
体裁：七言律诗

去年今日浮黄河，今日今年山之阿。白露瀼瀼惊作客，红林飒飒竞辞柯。节近重阳多慷慨，天高落日满烟萝。美人不来三径暮，明月如弓愁奈何。
题友人纪梦
作者：沈守正
朝代：明

人人惜别折柳枝，柳枝折断无相思。何似轻绡画垂柳，丝丝化柳柳如丝。柳丝惹雾复迷烟，暮暮朝朝俨在前。未及经秋犹有恨，每当夜月更堪怜。堪怜堪恨情非一，柳丝光怪于斯出。巍峨金碧擘华堂，窈窕长廊通密室。主人肃客似故侯，帘栊玉质欺斜日。虚疑近前承薄嗔，双鬟不嗔翻见亲。女郎纨扇半遮面，扇上名花映面新。凝睇知出离人手，卿家有花我有柳。便解轻绡学汉皋，女郎微哂吾何有。摇笔新诗墨数行，惊鸿不碍长条否。把玩离魂不自持，不知孰柳孰是诗。梧桐雨滴步佳句，犹是听雪轩中时。从此梦料转生多，求梦不梦可奈何。但君无忘当年意，谁更风流得似它。
题清溪啸语图
作者：沈守正
朝代：明

清溪啸语胡生写，三人箕踞林泉下。林泉无声画不语，当年玄对知谁者。忆昔我友爱山川，我友葭莩即孝先。玉楼告成我友去，高山流水空悠然。蹴翻昆仑枯黄河，我恨比之似更多。我友爱山兼爱画，每叹不得同摩娑。去年策蹇入都门，吴绵无力裘不温。隐鹄接我弭，孝先慰我言。英雄下马泣还笑，生死皮骨惊能存。我来十日曾不游，尘高草白水浊流。披图忽见三人者，疑同尔女还故丘。须眉麈尾俨相向，烟云冉冉风扬飂。长安万事无一真，伪啼佞喜百不嗔。尚有千年画，曾无百岁身。柳堂阶下生秋草，何妨权认画中人。
题画
作者：沈守正
朝代：明

一笔数株柳，似麻又似帚。两笔几点山，疑雨复疑烟。潇湘洞庭邈千里，近在深芦短苇边。微渺丛树两间屋，知是幽人旧薖轴。风颠雨怪不出门，炊黍烹茶应巳熟。人言此图太草草，胸中丘壑随意扫。譬如绝代萧疏人，粗服乱头亦自好。
题画
作者：沈守正
朝代：明

昔游何事足贫豪，红树沿江百里遥。梦到石梁秋老处，灵山盆盎一丘高。
题画怀柴式谷
作者：沈守正
朝代：明

万株古树万重烟，万仞波涛万顷田。极望平沙云影薄，不知何处是淄川。
题画赠云倩
作者：沈守正
朝代：明

去冬冬雪十年稀，裹树埋山太笨肥。宁似玉颜春雪样，和烟带雨故依依。
题画雪
作者：沈守正
朝代：明

小庭难得老楮阴，河洛酒伴何处寻。赤日霏霏下微雪，始知小管有萧森。
题竹寿高元瑜母江孺人
作者：沈守正
朝代：明

有凤高骞鸾独宿，九嶷山深湘水绿。丹穴孤雏羽翮娇，锦臆蒙茸修翎秃。叫月号风几十秋，嘤嘤求友雏出谷。拟向梧桐问菶萋，长伴穿云数竿竹。
题行脚卷
作者：沈守正
朝代：明

千山万山两衲子，一瓢一钵云水长。寄与丰干莫饶舌，我自看山到石梁。
题载鹤图
作者：沈守正
朝代：明

偶为修琴出，因之载鹤归。晴川棹容与，落日影熹微。月下梅为侣，风前云满衣。空山无客至，任尔自盘飞。
饮涧西桥同谷王贞伯子山闻持树
作者：沈守正
朝代：明

石桥碧涧又斜晖，人有高情寄翠微。入坐秋声催叶下，当杯宿鸟乱云归。僧无俗韵供排笑，酒散凉风恣指挥。昏赤穿林灯影细，草头零露遍濡衣。
高邮道中
作者：沈守正
朝代：明

浓淡云容顷刻非，雨丝丝里日光微。黏天甓社湖中水，坐看风帆叶叶飞。
鹤冢
作者：沈守正
朝代：明

刺眼青山入酒杯，花神月魄满高台。陡然一啸浮云外，为问双魂来不来。
黄岩怀古二首 其一 古城
作者：沈守正
朝代：明

漠漠孤烟江上横，行人说是偃王城。当年仁义将何用，地下疮痍恨未平。故垒几朝看鹿走，荒基无岁不牛耕。徐山石室今何似，旧楚依然春草生。
黄岩怀古二首 其二 壕头
作者：沈守正
朝代：明

此地不闻如巨鹿，何缘白骨似长平。古壕三尺冤难涤，亡镞千年魄尚惊。风雨丹枫标汉帜，兵戈旧垒筑新城。英雄多少埋黄土，屠钓偏流竹帛名。
黄岩怀古二首·古城
作者：沈守正
朝代：明

漠漠孤烟江上横，行人说是偃王城。当年仁义将何用，地下疮痍恨未平。故垒几朝看鹿走，荒基无岁不牛耕。徐山石室今何似，旧楚依然春草生。此地不闻如巨鹿，何缘白骨似长平。古壕三尺冤难涤，亡镞千年魄尚惊。风雨丹枫标汉帜，兵戈旧垒筑新城。英雄多少埋黄土，屠钓偏流竹帛名。
黄岩道中
作者：沈守正
朝代：明

马烦人倦日晻■，岩壑争奇应接迟。雨脚云头皆米画，水田夏木忆王诗。江村种粳多于秫，秃树啼鸦怪似鸱。野性由来贪览涉，独嫌冠帻路傍知。
新春
作者：沈安王
朝代：明

东风一夜早春来，梅萼飘香帐殿开。旋簇五辛宜稔岁，太平无日不衔杯。
春日有怀
作者：沈安王
朝代：明
体裁：七言绝句

小圃辛夷渐发芽，禁城残柳欲飞花。最怜九十春光去，未遂还家只梦家。
登楼怀古
作者：沈安王
朝代：明

大火西流渐属金，登楼怀古独伤心。秦城已废烽烟息，晋岭空高草木深。落日鸦声依远树，残更萤点聚疏林。英雄回首皆黄土，独有寒云锁暮岑。
送五台山僧明晓
作者：沈安王
朝代：明
体裁：七言律诗

晓来法席尚馀香，云水悠悠道路长。锡杖拨开三晋雪，衲衣披尽五台霜。经传《般若》谈偏熟，禅入《维摩》语并忘。若到深心三昧地，应知无处觅行藏。
游涵山
作者：沈宏
朝代：明
体裁：七言律诗

览胜招携上碧岑，更凭虚阁散幽襟。步凌七级开香界，话彻三生见佛心。晴日倚栏天目近，春风拂袖翠微深。游朋借拟东山兴，对酒何愁乏好音。
浪淘沙
作者：沈宗
朝代：明

倦绣到如今，睡思沉沉，推琴罢阮怯繁音。香梦不知何处去，帘月偏深。待把坠欢寻，夜夜孤衾，瑶阶清影倍伤心。忆着喃喃私语际，月也难禁。
浪淘沙
作者：沈宗
朝代：明
体裁：词

倦绣到如今，睡思沉沉，推琴罢阮怯繁音。香梦不知何处去，帘月偏深。待把坠欢寻，夜夜孤衾，瑶阶清影倍伤心。忆著喃喃私语际，月也难禁。
诉衷情近·江行有感
作者：沈宗
朝代：明

露浓霞淡，说是严冬尚早。迷离一望丹枫，无复青青芳草。伴我秋容寂寂，野服疏疏，漫道风光好。孤帆悄，回首凤城春老。人生如寄，怎得常年少，金尊倒。剑光锈涩，雄心濩落，望中残照，时被浮云绕。
南歌子·中秋
作者：沈宗确
朝代：明
体裁：词

云与山同洁，溪将烟共澄。婵娟尽力称人情。欲照一天，美满到微明。桂子开梁苑、桐阴点楚萍。谁家玉笛弄秋声。一夜相思，清影梦难成。
勉学书院侍父王应教
作者：沈定王
朝代：明

书幌晴开紫桂间，朝来满座见青山。茶烟织树微分缕，竹色依帘更着斑。风散百花随仗下，天空双鹤带云还。谈经昼永闻清宴，几席时时奉睿颜。
和恒斋舅答程太守见贻韵
作者：沈定王
朝代：明

高怀少尘鞅，贳酒讯山居。闲幕虫丝下，秋盘鲑菜余。雨寒新菊吐，霜晚故林疏。满架多缃帙，清谈任卷舒。
寄题林虑山赵炼师精舍
作者：沈定王
朝代：明

壶关跨天党，中有地仙乡。曲蹬悬星斗，危峰度石梁。泉声当户落，药气入云香。何日同真隐，来寻出世方。
寄黄钟梅比部
作者：沈定王
朝代：明

芙蓉双阙散晨褷，遥忆仙郎寓直归。风度莺声过御苑，青分柳色上朝衣。开帘清署文流集，点笔闲窗春鸟啼。为念故人频问讯，析津南望有鸿飞。
寒食晓行
作者：沈定王
朝代：明

轻轩冲晓色，迢递柳溪边。野阔群山小，云低片雨悬。杏花初熟酒，榆火乍浮烟。寂历啼莺处，伤春似旧年。
山僧
作者：沈定王
朝代：明

山僧惟一食，独上危峰行。萧萧林木秋，众禽多悲鸣。我亦有脂血，慰汝饥渴情。但恐溪谷晦，失此衣珠明。徘徊竟无语，落日寒云平。
山行
作者：沈定王
朝代：明

丹地转嶙峋，山寒未觉春。枯藤悬古木，独鸟咤行人。崖断才分径，云低欲拂巾。渐看天路近，下界积微尘。
拟古宫词二首
作者：沈定王
朝代：明

君王退早朝，走马长门左。朱楼十二重，未启黄金锁。春阴画阁寒，坐拨沉香火。闻道收辽左，中宫上寿卮。随班春殿里，消息未全知。金缕麒麟服，传宣赐太师。
拟古宫词二首·其一
作者：沈定王
朝代：明

君王退早朝，走马长门左。朱楼十二重，未启黄金锁。春阴画阁寒，坐拨沉香火。
拟古宫词二首·其二
作者：沈定王
朝代：明

闻道收辽左，中宫上寿卮。随班春殿里，消息未全知。金缕麒麟服，传宣赐太师。
春日楼居
作者：沈定王
朝代：明

自甘养拙转愁轻，高卧春风潞子城。几处断云还独鸟，谁家深树响流莺。校书积岁非成癖，乐圣当时已近清。万事古来惟结舌，传经应许汉更生。
春日游柏谷山寺二首
作者：沈定王
朝代：明

腊屐堪乘兴，徘徊扪薜萝。天临丹岭近，山入白云多。鸟道无方轨，龙湫有暗波。何时值野老，长啸出重阿。天外闻清梵，晨光满翠微。杖藜苍藓滑，斫药紫参肥。松偃云垂盖，花分露湿衣。一僧能话古，去住转忘机。
春日游柏谷山寺二首·其二
作者：沈定王
朝代：明

天外闻清梵，晨光满翠微。杖藜苍藓滑，斫药紫参肥。松偃云垂盖，花分露湿衣。一僧能话古，去住转忘机。
春日游柏谷山寺（二首）
作者：沈定王
朝代：明

腊屐堪乘兴，徘徊扪薜萝。天临丹岭近，山入白云多。鸟道无方轨，龙湫有暗波。何时值野老，长啸出重阿。
次黄比部题雁门关韵
作者：沈定王
朝代：明

中华形胜一关分，贡马胡儿动百群。城畔星槎留使者，辕门夜鼓宴将军。新开汉垒多遥制，重译番书始上闻。独有仙曹词赋客，醉凭高堞望南云。
落叶
作者：沈定王
朝代：明

林塘寒雨后，摵摵下秋棚。绿已随衰草，黄仍缀断藤。高枝全见月，低鸟暗窥灯。不隔东窗晓，幽居爱早兴。
送吕中甫还四明和程太守韵
作者：沈定王
朝代：明

复看征橐去匆匆，况是春山暮雪中。旧社音书王屋下，老年杖履镜湖东。金鹅楼隐沧洲月，木阜松含碧落风。别后有怀谁共写，只应惆怅数南鸿。
茉莉花
作者：沈宛君
朝代：明

如许闲宵似广寒，翠丛倒影浸冰团。
梅花宜冷君宜热，一样香魂两样看。
题小鸾所居疏香阁（三首）·次长女昭齐韵
作者：沈宛君
朝代：明

旭日初升榥，瞳眬映绮房。
梨花犹梦雨，宿蝶半迷香。
轻阴笼霞彩，繁英低飘翔。
待将红袖色，帘影一时芳。
海棠还折取，拂镜试新妆。
新妆方徐理，窗外弄莺簧。
安陆大水伤溺
作者：沈宜
朝代：明
体裁：七言律诗

怀襄无自告重瞳，秋色萧条瓠子宫。是处流人啼晓露，几家茅屋破寒风。百年版籍鱼鳞尽，一日关山雁影空。去岁元圭曾报绩，荆扬那与豫州同。
三字令·春暮
作者：沈宜修
朝代：明

花落尽，柳阴低。雨丝飞。香雾湿，彩云迷。带愁飞，飞去也，武陵西。新梦短，漏依依。剩相思。残月冷，晓烟凄。蝶香浓，莺语碎，断肠时。
临江仙·对雪忆君晦寄六妹
作者：沈宜修
朝代：明

窗外萧萧疏竹响，一帘柳絮轻飘。暮寒庭院逼琼瑶。谢家芳玉树，相对在梅梢。团扇空思歌白紸，湘天雁语无聊。自怜杯酒独寒宵。故乡今夜月，剡曲泛舟还。
乌夜啼
作者：沈宜修
朝代：明

一片雨声淅沥，半窗灯影凄其。雨丝滴碎灯花坠，往事不胜悲。天际湿云憔悴，人前乾梦依稀。薄罗凉透西风夜，春泪作秋漪。
乌夜啼
作者：沈宜修
朝代：明

人事何如昔日，月明犹似当时。韶华本是无情物，过去不堪思。一瞬漫教重忆，半生忽自凄悲。鹿蛸拂落还萦网，休问几千丝。
乌夜啼
作者：沈宜修
朝代：明

南浦依然柳色，西园犹剩莺声。无聊独向阑干倚，徙倚送云行。树影长留夕照，镜花不似春情。断肠时候难重省，忽■暗愁生。
乌夜啼
作者：沈宜修
朝代：明

天外云笼馀碧，窗前砌积残黄。秋声弄出秋无数，总是一凄凉。好月欲邀谁看，乱风吹向人忙。江天黯淡催萧瑟，飞雁又河梁。
乌夜啼
作者：沈宜修
朝代：明

心碎芭蕉悴绿，情随菡萏飘红。无端不是寻怊怅，几度自忡忡。正遇悲凉初候，可堪憀慄西风。强将樽酒排闲闷，愁晕楚江枫。
乌夜啼
作者：沈宜修
朝代：明

枕上细虫悄悄，窗前暗竹萧萧。残灯酒醒还■旧，何处觅魂遥。杨柳今宵斜挂，芙蓉昨夜初潮。愁城日日随人锁，空怨碧琼箫。
乌夜啼
作者：沈宜修
朝代：明

雨过暮蝉轻噪，天开远骛低飞。清光原似当年好，人事古今非。燕子尚留春恨，莲房又落秋衣。斜阳休问愁多少，遮莫尽鸥矶。
乌夜啼
作者：沈宜修
朝代：明

风动月光欲溜，天空云影长摇。寻凉暂起湘帘捲，人共竹萧条。曙景休追残梦，断魂莫问良宵。羞将愁镜临愁鬓，无语伴无聊。
乌夜啼
作者：沈宜修
朝代：明

黛埽何如修桂，肠销浑似娇棠。新愁遍染罗巾泪，凉月坠琼珰。脉脉笼残斜日，微微薰罢馀香。绣窗花落潇湘雨，憔悴立西廊。
乌夜啼·秋思
作者：沈宜修
朝代：明

一树微花竞艳，半廊萝荫含秋。秋风未冷江莼老，清怨锁高楼。梦断碧云易散，花飞明月空留。映阶细草茸茸绿，无意寄人愁。
人日
作者：沈宜修
朝代：明

剪彩肠逾结，伤心景自流。春风才七日，泉路自千秋。凄断雁非字，悲看月又钩。登高一临眺，极目总堪愁。
仲春寄表妹张倩倩
作者：沈宜修
朝代：明
体裁：七言绝句

湖外青山别路长，沈吟旧事总堪伤。故园明月门前柳，回首春风各断肠。
凤凰台上忆吹箫·代人恨别
作者：沈宜修
朝代：明
体裁：词

好事多磨，重云掩月，晓风惊梦难留。又一番春色，恼乱枝头。湘浦佩沉波冷，花影里、枉自凝眸。添怊怅，燕来鸿去，锁尽闲愁。休休。楚台已远，生惹得情深，何处忘忧。叹幽怀几许，总付东流。那更栏前芳草，萦人思、恨满银钩。空回首，从今风雨，两地悠悠。
凤凰台上忆吹箫·步月
作者：沈宜修
朝代：明

帘影横阶，翠■垂榥，花阑芳径苔肥。看小庭烟醉，白月澄漪。帘外将舒玉药，寻萼梦、雪汗凝蕤。金壶送，回廊静悄，墨洒花筛。微微。罗衣耐冷，双繶向轻阴，夜渐阑时。想夕阳初下，云树参差。又是婵娟千里，长相见、淡景霏霏。还待去，浓香软叠，绣幕重帏。
凤凰台上忆吹箫·步月
作者：沈宜修
朝代：明
体裁：词

帘影横阶，翠？垂榥，花阑芳径苔肥。看小庭烟醉，白月澄漪。
帘外将舒玉药，寻萼梦、雪汗凝蕤。金壶送，回廊静悄，墨洒花筛。
微微。罗衣耐冷，双繶向轻阴，夜渐阑时。想夕阳初下，云树参差。
又是婵娟千里，长相见、淡景霏霏。还待去，浓香软叠，绣幕重帏。
南乡子·晓起感怀
作者：沈宜修
朝代：明

细雨寂疏栊。绣帐熏篝翠影重。娇鸟数声香梦杳，芳红。一片烟丝弄晓风。小蕊长茸茸。嫩柳轻桃染渐浓。又是春愁萦不了，忡忡。减尽容华玉镜中。
壬申除夜悼二女
作者：沈宜修
朝代：明

恶风吹断鬓，寂寞岁穷天。落月照新鬼，伤心送旧年。室连双晙帐，肠断一诗篇。腊酒浇难醒，寒花泪纸钱。
声声慢·效旧人作韵用八声字
作者：沈宜修
朝代：明

春光难问，烟草忘情，凭将彩管新声。宫额初消，雕梁紫燕声声。湘帘半掩影碧，画阑干、几树鹃声。杏花下，把琼箫低按，试学秦声。绮陌香车竞艳，听清歌缓缓，是处春声。小院人闲，飞花悄悄无声。松风忽来绣户，韵生凉、吹作涛声。更有那，杨柳外、莺语数声。
夏初教女学绣有感
作者：沈宜修
朝代：明

忆昔十三馀，倚床初学绣。不解春恼人，惟谱花含蔻。十五弄琼箫，柳絮吹粘袖。挈伴试秋千，芳草花阴逗。十六画蛾眉，蛾眉春欲瘦。春风二十年，脉脉空长昼。流光几度新，晓梦还如旧。落尽蔷薇花，正是愁时候。
如梦令
作者：沈宜修
朝代：明

明月影斜花皱。故向画屏寒透。云鬓几胜情，脉脉断魂时候。知否，知否。今夜绿窗红袖。
如梦令
作者：沈宜修
朝代：明

萧瑟西风初动。又是一番凉送。灯蕊小窗斜，往事不堪新梦。愁重，愁重。绠短银瓶水冻。
如梦令·元夕感怀
作者：沈宜修
朝代：明

人静夜寒如昨。两度春风萧索。疏影月朦胧，依约半庭秋箨。垂幕，垂幕。窗外哪知梅落。
如梦令·别恨
作者：沈宜修
朝代：明

残月斜窥帘色。香烬梦回难觅。正是断肠时，禁得许多相忆。岑寂，岑寂。雁唳一声寒碧。
如梦令·夜月
作者：沈宜修
朝代：明

月晕天边常有。心绪浑如中酒。酒醒是何时，楼外乌啼杨柳。依旧，依旧。赢得梅花消瘦。
如梦令·寒夕
作者：沈宜修
朝代：明

风月天边长美。佳兴如之何矣。萧瑟满疏林，惯与愁怀相倚。何似，何似。枫落年年流水。
如梦令·秋暮
作者：沈宜修
朝代：明

平野遥连湘渚。暮色凉生碧树。待望月华明，愁听闲宵风雨。无绪，无绪。最是寒烟数缕。
忆旧游·感怀思倩倩表妹
作者：沈宜修
朝代：明

叹无边景色，绿遍垂杨，红褪蔷薇。寂寂湘帘晚，是东风过尽，燕子还飞。画栏几曲慵倚，清露半烟肥。怅旧恨惊心，闲愁蹙黛，带减罗衣。云迷。望何处，有宝镜银奁，筝雁依依。想杏花梢下，把红桃玉笛，风月初吹。故人别后深怨，螺冷绛仙眉。更粉蝶双翻，阶前懒自纤履移。
忆江南 冬景八阕 其一
作者：沈宜修
朝代：明
体裁：词

寒夜月，景墅最凄然。风雪可堪疏影照，婵娟偏惹冷香怜。罗袖掩金钿。清漏永，玉露湿馀烟。一片薄疑霜满地，千河迷漫冻无边。灯火酒多缘。
忆江南 冬景八阕 其七
作者：沈宜修
朝代：明
体裁：词

帘外雪，飞舞下梁园。梦入梨花妆镜粉，吹寒梅蕊夜香魂。姑射佩环纷。遥望处，明月碎荒村。拂草还教蒿径寂，点池不妒荇波分。潇洒玉氛氲。
忆江南 冬景八阕 其二
作者：沈宜修
朝代：明
体裁：词

堤上柳，寂寂对霜葭。断尽愁丝难挂月，送残客酒未还家。羌笛怨天涯。明月夜，风露冷垂霞。西子眉消欹点麝，楚宫腰怯怨栖鸦。青向渭城赊。
忆江南 冬景八阕 其八
作者：沈宜修
朝代：明
体裁：词

河畔草，一望尽凄迷。金勒不嘶新寂寞，青袍难觅旧葳蕤。野烧又风吹。胡蝶去，何处问归期。一架秋千寒月老，满庭鶗鴃故园非。空自怨萋萋。
忆江南 冬景八阕 其六
作者：沈宜修
朝代：明
体裁：词

花落尽，栏外晓烟空。拾翠芳洲人寂寂，题红深院月胧胧。娇鸟静帘栊。沉香倚，倾国想芳容。百卉庭前凋玉露，一枝陇上报春风。折向胆瓶中。
忆江南 湖上曲十二阕 其六
作者：沈宜修
朝代：明
体裁：词

湖上风，缥缈楚江东。入面凉生■粉白，飘衣态捲舞衫红。花落水流中。光转蕙，泛漾正无穷。十里杏香吹不尽，四围麦陇拂来重。清气猎芳丛。
忆江南 湖上曲十二阕 其四
作者：沈宜修
朝代：明
体裁：词

湖上酒，■■泛琼卮。一石休辞倾竹叶，十千堪买醉兰枝。玉碗绿浮蚁。春景媚，帘影曳芳时。色映水晶甘露滴，光分琥珀落霞飞。人在习家池。
忆江南·其七
作者：沈宜修
朝代：明
体裁：词

湖上云，流影日氤氲。天上千重成蜃市，人间五彩作回文。徐起合还分。浮远盖，玉叶散晴曛。仙女瑶台衣作想，楚王巫峡梦曾闻。郁郁更纷纷。
忆江南·其三
作者：沈宜修
朝代：明
体裁：词

天际雁，嘹唳唤人愁。几阵字排秦塞晚，一声笛落楚江秋。枫叶在吴州。湘浦别，寄恨托银钩。思妇高楼曾入梦，征夫沙碛漫回头。明月影悠悠。
忆江南·其三
作者：沈宜修
朝代：明
体裁：词

湖上女，高髻簇金钿。脂粉邀人随意傅，绮罗趁体及时穿。绰约晚风前。劳望眼，何处最婵娟。可是行云归楚岫，疑来解佩出湘川。空惹恼人怜。
忆江南·其九
作者：沈宜修
朝代：明
体裁：词

湖上雪，银砾散奁华。黄竹歌残山夜月，琼林玉坠镜台花。沙雁泣悲笳。梅竹畔，粉蕊落轻纱。柳叶不分张黛巧，絮团还绕谢帘斜。白屋万人家。
忆江南·其二
作者：沈宜修
朝代：明
体裁：词

湖上山，一抹镜中弯。南北峰高青日日，东西塔锁碧环环。淡扫作云环。微雨过，满袖翠红斑。石蹬半连烟缭绕，蔓萝深护涧潺湲。遥望四天间。
忆江南·其五
作者：沈宜修
朝代：明
体裁：词

湖上水，流绕断桥横。渺渺泛连遥岫碧，溶溶浮向落花明。鱼浪簇青萍。环曲岸，漪练浸云平。棹引纤罗香拂拂，镜窥娇粉艳盈盈。歌管作波声。
忆江南·其五
作者：沈宜修
朝代：明
体裁：词

风陡峭，透户更穿屏。碎片时敲檐畔铁，凄声常作竹间筝。摇影乱花棚。闲伫立，小院佩飘珩。叶尽梧桐空有意，丝残杨柳最无情。吹雁落江汀。
忆江南·其八
作者：沈宜修
朝代：明
体裁：词

湖上月，白露暖空游。瑶彩圆澄苍落皎，素光遥接绛槎流。蟾影最宜秋。三五夜，洁映雪华浮。初见蛾眉临玉镜，还看团扇下琼楼。千里谢庄愁。
忆江南·其十
作者：沈宜修
朝代：明
体裁：词

湖上雨，丝缕望朦胧。几度花催春梦晓，数声鸟唤画船濛。芳径洒流风。瑶草碧，望里失山峰。袅袅飘来沾袂湿，霏霏散去沐枝浓。回首暮云重。
忆江南·其十一
作者：沈宜修
朝代：明
体裁：词

湖上草，金谷斗芳菲。细软昔承游辇驻，芊眠新衬勒骢肥。香露滴依依。游子远，平蔼弄斜晖。自有青袍比秀色，从教宝靥见罗衣。百卉正萋迟。
忆江南·其四
作者：沈宜修
朝代：明
体裁：词

冬暮雨，幽响滴空阶。细细犹疑随叶下，丝丝时趁泻珠来。清泪湿乾苔。芭蕉畔，零落旧萧斋。香断漏残添寂寞，窗寒影弄助离怀。门掩独徘徊。
忆江南·冬景八阕
作者：沈宜修
朝代：明

寒夜月，景墅最凄然。风雪可堪疏影照，婵娟偏惹冷香怜。罗袖掩金钿。清漏永，玉露湿馀烟。一片薄疑霜满地，千河迷漫冻无边。灯火酒多缘。堤上柳，寂寂对霜葭。断尽愁丝难挂月，送残客酒未还家。羌笛怨天涯。明月夜，风露冷垂霞。西子眉消欹点麝，楚宫腰怯怨栖鸦。青向渭城赊。天际雁，嘹唳唤人愁。几阵字排秦塞晚，一声笛落楚江秋。枫叶在吴州。湘浦别，寄恨托银钩。思妇高楼曾入梦，征夫沙碛漫回头。明月影悠悠。冬暮雨，幽响滴空阶。细细犹疑随叶下，丝丝时趁泻珠来。清泪湿乾苔。芭蕉畔，零落旧萧斋。香断漏残添寂寞，窗寒影弄助离怀。门掩独徘徊。风陡峭，透户更穿屏。碎片时敲檐畔铁，凄声常作竹间筝。摇影乱花棚。闲伫立，小院佩飘珩。叶尽梧桐空有意，丝残杨柳最无情。吹雁落江汀。花落尽，栏外晓烟空。拾翠芳洲人寂寂，题红深院月胧胧。娇鸟静帘栊。沉香倚，倾国想芳容。百卉庭前凋玉露，一枝陇上报春风。折向胆瓶中。帘外雪，飞舞下梁园。梦入梨花妆镜粉，吹寒梅蕊夜香魂。姑射佩环纷。遥望处，明月碎荒村。拂草还教蒿径寂，点池不妒荇波分。潇洒玉氛氲。河畔草，一望尽凄迷。金勒不嘶新寂寞，青袍难觅旧葳蕤。野烧又风吹。胡蝶去，何处问归期。一架秋千寒月老，满庭鶗鴃故园非。空自怨萋萋。
忆江南·湖上曲十二阕
作者：沈宜修
朝代：明
体裁：词

湖上柳，罗带舞风轻。烟袅千条眠晓日，丝垂万缕拂春城。飞絮落繁英。寒食后，绿镜远山横。自少霸陵桥上折，长如芳苑殿前盈。浑欲不胜情。
忆江南·湖上曲十二阕
作者：沈宜修
朝代：明

湖上柳，罗带舞风轻。烟袅千条眠晓日，丝垂万缕拂春城。飞絮落繁英。寒食后，绿镜远山横。自少霸陵桥上折，长如芳苑殿前盈。浑欲不胜情。湖上山，一抹镜中弯。南北峰高青日日，东西塔锁碧环环。淡扫作云环。微雨过，满袖翠红斑。石蹬半连烟缭绕，蔓萝深护涧潺湲。遥望四天间。湖上女，高髻簇金钿。脂粉邀人随意傅，绮罗趁体及时穿。绰约晚风前。劳望眼，何处最婵娟。可是行云归楚岫，疑来解佩出湘川。空惹恼人怜。湖上酒，■■泛琼卮。一石休辞倾竹叶，十千堪买醉兰枝。玉碗绿浮蚁。春景媚，帘影曳芳时。色映水晶甘露滴，光分琥珀落霞飞。人在习家池。湖上水，流绕断桥横。渺渺泛连遥岫碧，溶溶浮向落花明。鱼浪簇青萍。环曲岸，漪练浸云平。棹引纤罗香拂拂，镜窥娇粉艳盈盈。歌管作波声。湖上风，缥缈楚江东。入面凉生■粉白，飘衣态捲舞衫红。花落水流中。光转蕙，泛漾正无穷。十里杏香吹不尽，四围麦陇拂来重。清气猎芳丛。湖上云，流影日氤氲。天上千重成蜃市，人间五彩作回文。徐起合还分。浮远盖，玉叶散晴曛。仙女瑶台衣作想，楚王巫峡梦曾闻。郁郁更纷纷。湖上月，白露暖空游。瑶彩圆澄苍落皎，素光遥接绛槎流。蟾影最宜秋。三五夜，洁映雪华浮。初见蛾眉临玉镜，还看团扇下琼楼。千里谢庄愁。湖上雪，银砾散奁华。黄竹歌残山夜月，琼林玉坠镜台花。沙雁泣悲笳。梅竹畔，粉蕊落轻纱。柳叶不分张黛巧，絮团还绕谢帘斜。白屋万人家。湖上雨，丝缕望朦胧。几度花催春梦晓，数声鸟唤画船濛。芳径洒流风。瑶草碧，望里失山峰。袅袅飘来沾袂湿，霏霏散去沐枝浓。回首暮云重。湖上草，金谷斗芳菲。细软昔承游辇驻，芊眠新衬勒骢肥。香露滴依依。游子远，平蔼弄斜晖。自有青袍比秀色，从教宝靥见罗衣。百卉正萋迟。
忆王孙
作者：沈宜修
朝代：明

云屏寂寂锁残春。锦瑟年华已半尘。芳草留香燕语新。绣苔茵。金钿琼箫总殢人。
忆王孙
作者：沈宜修
朝代：明

天涯随梦草青青。柳色遥遮长短亭。枝上黄鹂怨落英。远山横。不尽飞云自在行。
忆王孙
作者：沈宜修
朝代：明

梨花梦转杏花寒。碧叶琅玕玉佩珊。零落春花恨远山。倚阑看。又见烟笼日半竿。
忆王孙
作者：沈宜修
朝代：明

海棠枝上杜鹃啼。憔悴春光燕子泥。香冷炉烟花影移。柳棉飞。落尽红英水拍堤。
忆王孙
作者：沈宜修
朝代：明

翩翻蝶粉落梅梢。金井鸟啼隔绛绡。春树迷津归路遥。暗香消。长把闲情逐水飘。
忆王孙
作者：沈宜修
朝代：明

芳笺题罢困红绡。小梦无端过断桥。月影江声送去潮。漫魂劳。帘外轻风到柳条。
忆王孙
作者：沈宜修
朝代：明

芳菲谁向梦中怜。杨柳长亭几处烟。云断霞飞独黯然。浪书传。细草空连落日边。
忆王孙
作者：沈宜修
朝代：明

银灯花谢酒初醒。梦去愁来月半明。玉漏沉沉夜色清。翠生生。芳草能消几许情。
忆王孙
作者：沈宜修
朝代：明

锦川珠浦忆仙游。花落横江逐梦浮。梦觉纱窗月半钩。影悠悠。依旧王孙桂树留。
忆王孙
作者：沈宜修
朝代：明

风吹晓梦别关山。斜月人归窗影残。蝶怨蜂愁春意阑。隔雕栏。露湿飞花绿雨寒。
忆王孙·岁暮舟行
作者：沈宜修
朝代：明

疏烟平野望苍茫。草色萧萧带叶黄。一片青山绕断肠。雁归忙。只剩寒波送夕阳。
忆秦娥·寒夜不寐忆亡女
作者：沈宜修
朝代：明

西风冽。竹声敲雨凄寒切。凄寒切。寸心百折，回肠千结。瑶华早逗梨花雪。疏香人远愁难说。愁难说。旧时欢笑，而今泪血。
忆秦娥·春雨
作者：沈宜修
朝代：明

风萧萧。露桃井上嫣红飘。嫣红飘。清明近也，细雨连朝。柳丝笼雨摇纤腰。画帘飞燕愁春宵。愁春宵。淡烟草叶，薄霭花梢。
忆秦娥·春雪
作者：沈宜修
朝代：明

东风劣。芳菲酿出花朝节。花朝节。夜来微雨，海棠啼颊。午窗人寂喧翻蝶。闲愁闲闷何时歇。何时歇。鹧鸪声断，梨花飘雪。
念奴娇·闺情
作者：沈宜修
朝代：明

莺啼燕语，正芳菲时候，红娇翠小。日日东风吹细柳，缕缕似人烦恼。径近花香，栏遮蝶梦，掩尽重门老。清明近也，隔帘愁遍芳草。枝上杜宇声残，纱窗向晚，天碧横空杳。悄悄姮娥来伴我，沉水琼绡青鸟。绣带垂裙，金钗坠枕，脉脉馀情绕。起来惟有，画檐风马敲晓。
感秋
作者：沈宜修
朝代：明
体裁：五言律诗

月向中天迥，人惊秋暮悲。玄霜初落后，客梦未归时。缥缈三秋雁，萧条两鬓丝。空馀旧箫管，愁对月明吹。
更漏子·寄君晦
作者：沈宜修
朝代：明

旧愁新，新梦去。长恨画帘莺语。堤草软，野花轻。随帆送棹行。鸾镜掩，翠蛾敛。襟袖空馀泪点。生别恨，伴销魂。风吹月照门。
柳梢青·初夏
作者：沈宜修
朝代：明

绿暗薇屏。红飘荇镜，春付浮萍。束素寒消，薄罗香细，数尽归程。新篁翠径初成。微雨后、荷珠溅倾。玉管声沉，桐花影外，一段闲情。
桃园忆故人·寄君晦
作者：沈宜修
朝代：明

若天雁尽梅花晓。又是元宵过了。松月小窗残照，春雨池塘草。乱云烟树凭青鸟。江上风帆越杳。莫待燕归花老，旧约应须早。
桃园忆故人·思倩倩表妹
作者：沈宜修
朝代：明

故人别后空明月。倏忽清明时节。帘外子规啼彻，芳草春丝结。盈盈一水同吴越。愁看东风吹歇。世事浮云升灭，休问凉和热。
水龙吟
作者：沈宜修
朝代：明

淡烟浮翠枝头，熟梅时候偏怜雨。蕉翻恨绿，栀含怨粉，何堪胜数。紫燕低飞，黄鹂巧啭，渐惊徂暑。向风前搔首，彩云易散，不尽泪痕千缕。寂寂绣床深锁，芸笺锦字成遗堵。月残香冷，红消碧碎，热肠相许。欲觅仙踪，难寻方士，海天路阻。漫思量、窗有南山云竹，怎书愁谱。
水龙吟
作者：沈宜修
朝代：明

石城潮打千秋，消磨不尽还相逗。闲云无定，野水长萦，缤纷绕岫。古古今今，朝朝暮暮，如何参透。叹依然风景，茫茫交集，但凭得、秋容瘦。看取婵娟秋色，西风摇落应怜否。碧天空阔，寒烟无数，怨砧凄漏。把杯邀月，醉浓秋极，情同苦酒。怅幽山丛桂，飘残何处，断香盈袖。
水龙吟
作者：沈宜修
朝代：明

砧声敲动千门，渡头斜日疏烟逗。莲歌又罢，萸房将采，愁凝翠岫。巫峡波平，蘅皋木脱，粉云凉透。叹无端心绪，台城柳色，难禁许多消瘦。古道长安漫说，小庭闲尽应怜否。红绡雨细，碧栏天杳，三更银漏。塞雁无书，清灯空蕊，但馀绿酒。想当年、白傅青衫，还倩泪留双袖。
水龙吟
作者：沈宜修
朝代：明

空明击碎流光，回肠一霎难寻旧。芳华消尽，凉蟾何意，半垂疏柳。飞叶恨惊，凝云愁结，重重还又。怆秋宵寥廓，夜虫凄楚，伤心几回低首。盼望音容永绝，断肠祗剩文如绣。横烟拂■，征鸿将度，月寒花皱。斜日衔江，围山欹陌，昔年时候。痛而今、泪与江流，总向西风同奏。
水龙吟·六月二十四日和仲韶
作者：沈宜修
朝代：明

碧天清暑凉生，流莺啼彻闲庭。又逢佳景，谁家游冶，芰裳兰钏。曲岸扶疏，遥山掩映，铅华月遍。看盈盈无数，帘钩画舫，烟渚落霞千片。一望胭脂簇锦，恍当年、馆娃遗钿。朱颜既醉，妆窥水镜，珠翻团扇。露湿云凝，六郎无似，比将花面。还羡取十里，香风皓月，素波长见。
水龙吟·冶城感旧
作者：沈宜修
朝代：明

西风昨夜吹来，闲愁唤起依然旧。苔钱绣涩，蓉姿粉淡，悴丝摇柳。烟褪馀香，露流初引，一番还又。想秦淮故迹，六朝遗恨，江山不堪回首。莫问当年秋色，琐窗长自帘垂绣。淹留岁月，消残今古，落花波皱。客梦初回，钟声半曙，雁飞归候。便追寻、锦字春绡，多何与寒笳奏。
水龙吟·悼女
作者：沈宜修
朝代：明

绿阴惨结闲庭，捲帘不耐看风雨。竹深烟径，柳铺云影，淡然秋浦。小阁凄凉，画屏寂寞，恨知何许。听杜鹃啼罢，落红吹散，只剩得、愁如缕。一自楚些赋后，又婵娟、几番三五。琴书昼永，衣香犹在，绮窗无语。雪絮吟残，梨花梦杳，伤心千古。倚阑干、只有芊绵芳草，碧丝难数。
江城子
作者：沈宜修
朝代：明

西风自古不禁愁。奈穷秋。思悠悠。何似长江，滚滚只东流。霁景萧疏催晚色，新月影，挂帘钩。芙蓉寂寞水痕收。淡烟浮。冷芳洲。断霭残云，犹自倚重楼。纵有茱萸堪插鬓，须不是，少年头。
江城子·重阳感怀
作者：沈宜修
朝代：明

霜飞深院又重阳。漫衔觞。遣愁肠。为问篱边，能得几枝黄。聊落西风吹塞雁，罗袖薄，晚风香。韶华荏苒梦凄凉。望潇湘。正茫茫。木落庭皋，秋色满回廊。泣尽寒螀悲蕙草，空怊怅，暮年光。
浣溪沙
作者：沈宜修
朝代：明

万里龙沙一望平。月明芦管作边声。征人何处不关情。织尽回文俱白锦，落残珠泪伴青灯。断肠脉脉夜寒凝。
浣溪沙
作者：沈宜修
朝代：明

倚遍阑干对夕阳。柳条闲自挂愁长。小池新绿卧鸳鸯。黄鸟啼残怜夜月，梨花吹瘦惜馀香。东风不管断人肠。
浣溪沙
作者：沈宜修
朝代：明

古蔓柴扉寂寂村。六花飞遍净无痕。催残丝草滞王孙。几度映窗慵展卷，回看积路好关门。羁人应自独销魂。
浣溪沙
作者：沈宜修
朝代：明

帘外青灯几缕斜。天边寒色逗明霞。疏梅点点缀琼葩。冻蕊自教秦管咽，飞花还向蜀丝赊。画楼窗上只馀纱。
浣溪沙
作者：沈宜修
朝代：明

春思萦人引线添。井梧初叶露馀沾。荼蘼开到雨廉纤。午枕梦听新乳燕，花筛日转旧垂帘。无情风絮碧苔黏。
浣溪沙
作者：沈宜修
朝代：明

春满帘栊不耐愁。蔚蓝衫子趁身柔。楚台风月那禁留。画扇半遮微赩面，薄鬟推掠只低头。觑人偷自溜双眸。
浣溪沙
作者：沈宜修
朝代：明

桂蕊侵香树影斜。平芜远映画阑遮。洞庭秋望几人家。蛩露湿残山夜月，雁风飞落暮天霞。自怜妆镜减容华。
浣溪沙
作者：沈宜修
朝代：明

槛外游丝树树穿。断肠柳色最连天。春分偏为闷婵娟。细雨自留金钿梦，野花偏衬玉骢烟。暮霞飞尽月明边。
浣溪沙
作者：沈宜修
朝代：明

洛渚翻霙陇树幽，素华飘落树枝头。风随白羽傍檐浮。竹叶樽清疑匣粉，梨花梦冷入香篝。长亭此日最生愁。
浣溪沙
作者：沈宜修
朝代：明

浙浙随风入画廊。沾来彩袖恨非香。故教撒粉恼何郎。千片纨丝裁扇冷，一庭柳絮斗盐忙。灞桥可是胜潇湘。
浣溪沙
作者：沈宜修
朝代：明

潇洒幽窗彻夜明，飘飖散影积闲庭。谢庄衣上点盈盈。唤女欲将呵手靧，呼儿捻取作茶烹。松风飒飒满帘生。
浣溪沙
作者：沈宜修
朝代：明

细剪瑶华屑作尘。梅花长怨柳花春。梁园词客赋交陈。淅沥半添修竹韵，纷纭偏作绿苔茵。琼枝玉树一时新。
浣溪沙
作者：沈宜修
朝代：明

细草侵阶映碧阑。薄云天际鸟飞残。晚风庭院叶珊珊。自是多情何处问，枉教魂断不知寒。几回搔首杳如山。
浣溪沙
作者：沈宜修
朝代：明

细雨浮烟隔绛纱。银床寂寞锁寒花。可堪秋思正无涯。半渚西风催怨叶，一天落日送归笳。奈教闲闷暮云赊。
浣溪沙
作者：沈宜修
朝代：明

谁送春风特地来。漫怜情思怨花猜。被花猜著只徘徊。旧恨无人能捉摸，新愁独我未安排。眼前何处可忘怀。